Privatni apartmani i smeštaj u Beogradu | Blog | Novi Apartmani Beograd\nPrivatni apartmani i smeštaj u Beogradu\nSve više turista se za vreme svog boravka u Beogradu opredeljuje za privatni smeštaj u nekom od mnogobrojnih apartmana u našem gradu.\nBeograd konstantno beleži rast broja noćenja bez obzira da li inostrani, ili domaći gosti u naš grad dolaze radi poslovično dobrog provoda, poslovnih obaveza, ili nekog sasvim drugog razloga.\nSvih ovih godina, prepoznajući važnost turizma kao faktora razvoja privrednih aktivnosti i njegovog značaja za generisanje mnogobrojnih srodnih delatnosti, grad Beograd se prilagođava novim turističkim trendovima uvrštavajući u svoju ponudu nove kulturne, edukativne i zabavne sadržaje, ulažući u mnogobrojne infrastrukturne projekte, a sve sa ciljem da postane što interesantnija turistička destinacija. Međutim, bez obzira na otvaranje sve većeg broja prestižnih hotela, u našem gradu je i dalje prisutan problem smeštajnih kapaciteta, a sve zbog postojanja nesklada između ponude i potražnje.\nNaime, hotelski kapaciteti su svojim većim delom orijentisani ka poslovnim korisnicima koji su, ruku na srce, kao kategorija veoma zastupljena kategorija turista u Beogradu, a kojima cena ne predstalvja primaran faktor prilikom odlučivanja gde će par dana provesti u našem gradu. Ostali, “pravi” turisti, koji su takođe veoma brojni, ali i gosti iz drugih gradova naše zemlje koji zbog različitih privatnih obaveza borave u prestonici, prinuđeni su da smeštaj potraže kod svojih prijatelja i rođaka, ili da odsednu u jednom od malobrojnih, povoljnijih hotela koji su pre jako mnogo godina videli svoje najbolje dane. Opcija su takođe i hosteli koji su još uvek ispod, sada već ustaljenih standarda poznatih evropskih turističkih destinacija.\nZbog svega ovoga, apartmanski smeštaj u Beogradu doživljava neverovatnu ekspanziju i neretko predstavlja sve češći izbor gostiju Beograda, bez obzira koji je razlog njihovog boravka u našem gradu. Cena jeste veoma bitan, ali ne i presudan faktor, prilikom donošenja odluke za odabir ove vrste smeštaja. Za smeštaj u beogradskim stanovima većina turista se odlučuje baš zbog toga što žele da izbegnu monotoniju hotelskih soba, već da iz prve ruke, kroz život u jednom prestoničkom apartmanu osete kako je živet u Beogradu.\nKada se budući gosti našeg grada definitivno odluče za ovakav tip smeštaja, predstoji im\nonaj lepši deo – da odaberu baš onaj apartman koji je u skladu sa njihovim željama i planovima. A ponuda je veoma bogata i raznolika… počev od malih, ali šarmantnih apartmana na fantastičnim lokacijama, pa sve do nestvarnih apartmana za koje smo mislili da postoje samo u nekim španskim serijama.\nTako na primer, budući gosti našeg grada imaju mogućnost da se odluče za studio apartman Kosovska, mali stan u strogom centru Beograda, neposredno iza Narodne skupštine, koji pruža bespogovornu udobnost za dve osobe, po ceni koja je niža od cene boravka jednog osrednjeg hostela.\nSa druge strane, osobe željne ekskluzivnosti i luksuza, kojima cena ne predstavlja bitnu karakteristiku za donošenje odluke, nepopravljivi ljubitelji hedonizma, imaju mogućnost da odaberu istoimeni apartman Hedonist, smeštajni kapacitet okarakterisan kao apartman samo iz razloga što u srpskom jeziku ne postoji reč za jedan ovakav neverovatan objekat. Naime, ovaj “apartman”, pored đakuzi kade, aroma tuša, saune i parnog kupatila, svojim gostima pruža nešto zaista neočekivano - sopstveni bazen koji ovaj smeštajni kapacitet čini zaista jedinstvenim. Gosti apartmana Hedoinist realno imaju samo jedan problem, a to je da izaberu gde da iz svog udobnog kreveta prvo uskoče - bazen, aroma tuš, ili parno kupatilo.\nApartmani Kosovska i Hedonsit dovoljno dobro oslikavaju širinu ponude, kao i brojne mogućnosti koje gosti Beograda prilikom odabira apartmanskog smeštaja imaju na raspolaganju. Prilikom planiranja sledećeg dolaska u prestonicu Srbije, predlažemo vam da na našem portalu detaljno pogledate i u skladu sa vašim preferencijama i potrebama odaberete apartman koji je baš po vašoj meri. “Novi apartmani” jedan su od vodećih portala za izdavanje stanova u Beogradu koji u svojoj ponudi ima više od dve stotine smeštajnih jedinica različite veličine i cenovnog ranga. Svi objekti pozicionirani su na dobrim lokacijama i opremljeni su tako da pružaju udobnost svojim gostima, neretko veću nego u hotelima, a pri tom za samo delić njihove cene.


BROJEVI DAJU DRUGAČIJU SLIKU: Svaka količina alkohola je rizična | Slobodna Bosna\nBROJEVI DAJU DRUGAČIJU SLIKU: Svaka količina alkohola je rizična\nNova globalna studija pokazala je da ne postoji bezbjedan nivo konzumiranja alkohola, jer svaka količina donosi rizik od razvoja raka i ostalih bolesti\nRezultati istraživanja, objavljeni u žurnalu "Lanset", pokazuju da umjerene količine alkohola, poput čaše vina dnevno, mogu da doprinesu zaštiti od bolesti srca, ali da prevagu odnose rizici od nastanka ostalih oboljenja.\nU dokumentu se naglašava da je u obzir uzet širok spektar faktora u vezi sa konzumiranjem alkohola. Korišteni su podaci iz 195 zemalja u periodu od 1990. do 2016. godine.\nIzvršeno je poređenje informacija o ljudima starosti od 15 do 95 godina koji ne piju alkohol i koji konzumiraju jedno alkoholno piće dnevno.\nUtvrđeno je da među 100.000 ljudi koji ne piju alkohol, 914 razvije zdravstveni problem poput raka. Kada je riječ o licima koja konzumiraju jedno alkoholno piće na dan, broj oboljelih veći je za četiri, što predstavlja povećanje rizika za 0,5 odsto.\nIz ove druge grupe ljudi, 63 osobe na 100.000 obole u roku od godinu dana, što je za sedam procenata više u poređenju sa ljudima koji ne konzumiraju alkohol.\nKada je riječ o osobama koje piju pet alkoholnih pića dnevno, zdravstveni problem razvije njih 338, što je povećanje za 37 odsto, prenio je Bi-Bi-Si.\nAutori studije kažu da jedno piće na dan donosi malo povećanje zdravstvenog rizika, ali da brojevi daju drugačiju sliku kada se uzme u obzir čitava populacija.\nŠTA JE TO U LJUDSKOM BIĆU...: Sve više građana traži pomoć zbog ovisnosti od alkohola\nOVAJ JE ZA NOBELA: Nutricionista otkriva kako da izbjegnete mamurluk u tri koraka...\nKOLUMNA ANDREJA NIKOLAIDISA: Uz pomoć alkohola do placa na škotskom ostrvu


Premijera predstave “Brak iz doba jure” - Radio Sto Plus\nPremijera predstave “Brak iz doba jure”\nGlumci Regionalnog pozorišta u Novom Pazaru premijerno će u ponedeljak odigrati predstavu “Brak iz doba jure”, koju su sami režirali. Direktor pozorišta Dušan Živanić rekao je da ova predstava prikazuje odnose među supružnicima u kamenom dobu i zapravo je povezana sa njihovim prethodnim ostvarenjem...\nGlumci Regionalnog pozorišta u Novom Pazaru premijerno će u ponedeljak odigrati predstavu “Brak iz doba jure”, koju su sami režirali.\nDirektor pozorišta Dušan Živanić rekao je da ova predstava prikazuje odnose među supružnicima u kamenom dobu i zapravo je povezana sa njihovim prethodnim ostvarenjem “Uputstvo za ubijanje supružnika”.\n“Želeli smo da uradimo nešto drugačije od predstave “Uputstvo za ubijanje supružnika”, tako da su se okolnosti promenile, ali je autor isti. Predstava zapravo prikazuje da se brak i odnosi između muškarca i žene nisu puno promenili od kamenog doba do danas i nadamo se da ćemo uspeti da to na verodostojan način prikažemo publici”,rekao je Živanić.\nPremijera predstave “Brak iz doba jure” zakazana je za 20 i 30 časova, a cena karte je 200 dinara.


Đurić: U Vašington odlazimo spremni za konstruktivan razgovor, fokus na ekonomiji – Borba\n– Namera domaćina da fokus stavi na ekonomiju koincidira sa našim stavom da je u čitavom regionu u cilju zajedničkog razvoja potreba slobodan protok ljudi, kapitala, robe i usluga, uklanjanje barijera i bolje ekonomsko povezivanje – rekao je on za “Večernje novosti”.\nOn je rekao je da je Priština spremna da gazi i sopstvene zakone i da međunarodna zajednica mora da u ime svojih vrednosti kaže poslednju reč oko ugrožavanja srpskih svetinja na KiM.\n– Kao odgovoran narod mi ćemo preduzeti mere kako bismo zaštitili svoju baštinu i za predsednika Aleksandra Vučića to je prioritet – rekao je on.\nDodao je da KFOR ne bi trošio snage na obezbeđenje svetih mesta da ne postoje kredibilne procene o njihovoj ugroženosti.\n– Srpske svetinje na Kosovu i Metohiji nikada neće biti bilo šta drugo osim srpske. To uopšte nije tema za diskusiju – rekao je on i dodao da neodgovorni pojedinci iz Prištine uzimaju za taoce naše crkve i manastire kako bi iznudili nešto od Beograda.\nĐurić je ocenio da je međunarodna zajednica u prošlosti pokazala neograničen kapacitet za gledanje kroz prste Prištini.\n– Položaj naše crkve i bezbednost našeg kulturnog i duhovnog nasledja na KiM je verujem i za Brisel sa one strane dopustivog, jer, ako ništa drugo, reč je o evropskom hrišćanskom nasleđu i svetskoj kulturnoj baštini – rekao je on.\nKomentarišući izjavu Hašima Tačija da su orahovački vinogradi “kosovska Toskana” Đurić je rekao da je Metohija bila i ostaće srpska.\n– Vino iz Orahovačkog vinogorja služilo se na dvorovima Nemanjića. Car Dušan je prema predanju dao da se izgradi vinovod od Velike Hoče do Prizrena. Srbi u tom kraju i danas ljubavlju prema zemlji svojih predaka i slaveći Svetog Trifuna, proizvode najkvalitetnija vina – rekao je on i dodao da neke vinarije tamo funkcionišu uz podršku Kancelarije za KiM.


Novosti\t06.03.2019 15:32\nRužić je u Skupštini Srbije rekao, odgovarajući na kritike o malverzacijama sa biračkim spiskovima koje je iznela poslanica Srpske radikalne stranke Vjerica Radeta, da birački spisak nije nikada bio ažurniji i da će Centralni registar o kome se raspravlja u parlamentu da uveže podatke o građanima iz različitih evidencija što će doprinetri još boljoj ažurnosti.\nOn je kazao da se u roku od 24 sata vrše promene u biračkom spisku u slučaju smrti.\n"Postoje opšte poznate procedure od upisa smrti u matičnu knjigu umrlih, izveštaj se automatski šalje u registar jedinstvenog biračkog spiska i referent bez odlaganja donosi rešenje o brisanju (iz biračkog spiska) i naravno da mora da postoji upravni akt na koji može da se izrazi žalba, jer dolazi nekada i do grešaka", rekao je Ružić.\nOn je najavio i da će od sledeće nedelje biti uvezana i matična knjiga večanih.\nRužić je naveo da je zaštita podataka o ličnosti "normirana" i to je razlog zašto ne može neko da vidi u biračkom spisku da li je njegov, na primer, komšija upisan u birački spisak i da li je glasao.\nOn je dodao da svaki građanin može da vidi podatke podatke o sebi neprestano 365 dana u godini na sajtu ministarstva unošenjem jedinstvenog matičnog broja i na taj način vidi da li je upisan u birački spisak i na kom mestu može da glasa.\nRadeta mu je odgovorila da malverazcija može biti sa biračkim spiskom i zloupotreba i kao primer navela da za vreme izbora stranački aktivisti "nose birački spisak pod miškom" i da osim što proveravaju da li se glasali njihovi birači, proveravaju i ko nije izašao na glasanje pa da umesto te osobe neko drugi glasa.\n"Nismo protiv da izvlače svoje birače, nego će izvući da li se neko vratio iz Beča, pa ako nije da neko drugi glasa umesto njega", rekla je Radeta.\nRužić je kazao da na biračkim mestima postoje kontrolori svih učesnika izbora, koji ne moraju da potpišu zapisnik na kraju izbornog dana, ako misle da je bilo neregularnosti.\nPoslanici Srpske radikalne stranke i danas koriste priliku da optužuju potpredsednika Vlade Srbije i ministra turizma Rasima Ljajića za kriminalne radnje, a negoduju i zato što nije u parlamentu dok se razmatraju zakoni iz oblasti turizma.\n"Rasim Ljajić se nalazi na zajedničkom zasedanju mešovitog komiteta Srbije i Maroka, što je od ranije zakazano, što je činjenica i što je meni poznato. Ako imate druga saznanja podelite ih sa nama", odgovorio je ministar poljoprivrede Branislav Nedimović koji brani u parlamentu zakone iz njegovog resora, ali i resora ministarstva Rasima Ljajića.


U zlatnom dobu nesuđeni bazen na Novom naselju postaje buvljak, a isušena bara parking | Luftika\nParcela na obodu novosadskog kvarta Novo naselje, na kojoj su svojevremeno planirani tržni centar i bazen, pretvorena je u novi buvljak, koji je do skoro bio stacioniran kod Satelitske pijace.\nStara odeća i obuća, filmovi na DVD-u, rashodovane tastature i drugi elektronski uređaji svoje mesto su sada našli na uglu Bulevara Jovana Dučića i Ulice Bate Brkića.\nNovosađanke već 5 godina spasavaju kuce i mace sa gradskih ulica i organizuju…\nKažu da ljudi još nisu primetili da mogu da kupe proizvode na novoj divljoj pijaci, ali im lokacija odgovara. Zadovoljni su, jer do pijace građani mogu da dođu sa četiri autobuske linije – 2, 7, 8, 9.\nParking na mestu isušene močvare, foto:021.rs\nGradske vlasti su močvaru koja se dugo tu nalazila, a koja je sada postala neočekivani parking, nedavno isušile. Grad trenutno razgovara sa kompanijom „Delhaize“, kako bi se pronašlo kompromisno rešenje.\nJedno od njih je izgradnja bazena koji bi gradska administracija uzela pod kontrolu, dok bi se investitoru dozvolilo da pored izgradi objekat.\noznakebuvlja pijaca buvljak buvljak na novom naselju divlja pijaca divlji parking novo naselje polovne stvari satelitska pijaca\n1.000 građana Novog naselja stalo je danas da odbrani svoj kvart od urbicida i betoniranja\nProtest u subotu: Vlast ne odustaje od garaža na Novom naselju i ne sluša građane (VIDEO)\nNa Novom Naselju uhapšen pedofil, dodirivao maloletnike


Već neko vrijeme od početka ove sezone grijanja iz dimnjaka sa krova Udruženja žena „Sumeja“ Visoko pojavljuje se gust dim. Zbog nisko postavljenog dimnjaka i visine same zgrade Udruženja u odnosu na našu stambenu zgradu, dim se ne diže u atmosferu nego odlazi direktno u naše stanove, što nam onemogućava normalan život.\nPod tim podrazumijevamo nemogućnost normalnog boravka u stanovima i prilazima ka stanovima, jer dim iz Vašeg dimnjaka stvara disajne tegobe kod stanara, posebno djece i starijih osoba. Osim toga onemogućeno nam je korištenje prozora i balkona, jer u tom slučaju dim izaziva gušenje onih koji tada direktno dolaze u kontakt sa aerozagađenjem.\nTakođer je upitan i sastav dima, obzirom da sagorijevanjem čvrstog goriva, uglja i drva, ne stvara se ovako gust dim, te s pravom sumnjamo da u peći centralnog grijanja spaljujete i razne vrste otpada koji je štetan za zdravlje.\nU skladu sa navedenim, Kućni savjet Zgrade u Ulici na broju 2, 4 i 6, u ime stanara od Vas traži da u što kraćem roku otklonite navedene nedostatke dogradnjom dimnjaka na propisnu visinu i prestankom spaljivanja otpada u peći centralnog grijanja.


Istorija srpsko – albanskih odnosa (1): Naseljavanje Balkana – NOVA NAŠA REČ\nIstorija srpsko – albanskih odnosa (1): Naseljavanje Balkana\n7 Novembra, 2021 Nova Naša Reč Aktuelno, Okruženje 0\nZarad ostvarivanja projektovanih ciljeva, ljudi se služe različitim sredstvima. Kako na ličnom, tako i na kolektivnom planu, ta različita sredstva podrazumevaju čitav spektar dela, poželjnih i nepoželjnih, dozvoljenih i nedozvoljenih. Države, ili makar, narodi, ka svom civilizacijskom cilju (ako ga imaju), ponekad putuju drumovima krvi, ratova i sukoba.\nJedan od načina jeste kroz primenu terorizma. Ovaj oblik asimetričnog sukoba, baziran na političkim motivima, implementiran silom i strahom, u moderno doba najčešće povezujemo sa akcijama militantnih grupacija nedržavnog tipa, koje na taj način teže onome što je za njih sveto: religijska ubeđenja, secesija teritorije ili ideološka konfrontacija sa dominantnim društvenim sistemom. Motivi su različite prirode, ali su svi oni, za teroriste, dovoljni da u njihovo ostvarenje dolaze na, međunarodnim pravnim normama, zabranjen način.\nPodručje Balkana, ovakvo kakvo jeste, prošarano antagonizmima između naroda, zasnovanih na veri, kulturi, istorijskim putevima i političkim odlukama, bilo je „laboratorija u velikom“. Ratni sukobi, seobe, ubistva i izdaje, su nešto na šta nas podseća svaki dan proveden na „brdovitom“ poluostrvu. Posebno interesantnim se čini odnos između Srba i Albanaca, dva komšijska naroda, čija istorija vodi ka tituli arhineprijatelja jugoistočne Evrope.\nZnačajan aspekt relacije između ova dva naroda jeste i terorističko dejstvo Albanaca, usmereno ka proširenju teritorije i ostvarenja famoznog projekta „velike Albanije“, koji postoji u svesti albanskog naroda i pre no što je Albanija, kao nezavisna država, formirana krajem novembra 1912. godine.\nSukobi između srpske i albanske strane su se odvijali na Kosovu i Metohiji. Ova teritorija, koja je neraskidivo povezana sa srpskim nacionalnim identitetom, bila je poprište brojnih ubistava, otmica, progona i rušenja. Srbi i Albanci nisu oduvek imali međusobno isključive interese, ali kada je to postao slučaj, to je označilo početak neprijateljstva.\nNetrpeljivost između Srba i Albanaca je pojava toliko stara i poznata, ali je, ipak, veliki broj ljudi percipira kao pravu nepoznanicu.\nDa bi se na adekvatan način razumela, neopohodno je ukazati ne samo na partikularne interese jedne ili druge strane, već na celokupan geopolitički i istorijski kontekst koji je pratio dešavanja na Balkanu, koji je čuveni britanski premijer Vinston Čerčil, opisao kao mesto koje “proizvodi više istorije nego što može da konzumira”.\nTome će težiti ovaj rad.\nBalkansko poluostrvo je teritorija na kojoj je zastupljena velika etnička nestabilnost. Svojom pozicijom, predstavljalo je i predstavlja raskršće puteva između Istoka i Zapada, Severa i Juga, između Evrope i Azije. Kao svojevrsno „vezivno tkivo“, Balkan je spona različitih kultura, religija i civilizacijskih identiteta. Svojim geografskim karakteristikama, pogodnom klimom i pozicijom, ovaj prostor je bio po meri stočarima i ratarima, moreplovcima i rudarima. Zato je istorija Balkana priča o kretanju: promenama, migracijama i mešanju brojnih naroda, mnoštva ljudi različitih jezika i porekla.\nZbog toga, nije na mestu o Balkanu kreirati statičnu sliku kao području nepromenljive konfiguracije – pre se radi o izrazito dinamičkoj predstavi o kretanju i pomeranju mnogih plemena i naroda – od Ilira, Tračana, Grka, Rimljana, preko Kelta, Gota, Slovena i drugih, manje ili više poznatih zajednica.\nNa temelju izrazite fluktuacije ljudi, koja je karakterisala ovo područje od najranijih dana poznate istorije, leže poteškoće u identifikovanju porekla današnjih balkanskih naroda. Uzimajući u obzir temu ove rasprave, interesantna je priča o tome kako su ovaj deo Evrope naselili Sloveni i Albanci.\nDolazak Slovena na Balkansko poluostrvo i naseljavanje ovih teritorija je, kako će se kasnije u toku rada videti, daleko poznatije nego što je to slučaj sa našim južnim susedima. Iako, što je i logično, postoje različita viđenja, naučne i pseudo-naučne hipoteze o vremenskom mapiranju dolaska naših predaka na ove prostore, ipak se može reći da je istorijska priča o njima “opipljivija” nego što je to slučaj sa Albancima. Uostalom, pronađeno je i sačuvano dosta istorijskih svedočanstava koji govore u prilog tome.\nStari Sloveni su prilikom naseljavanja teritorija na kojima će vekovima kasnije i dalje živeti njihovi potomci, stupali u aktivne odnose sa Vizantijom i sa zemljama zapada, pre svega sa katoličkim Rimom, preuzimajući ideje društvene organizacije i kulturne niti ovih razvijenih civilizacija.\nJužne Slovene već u razdoblju od šestog do devetog veka možemo posmatrati kao istorijski subjekt. “Sklavini” se sa jednom drugom etničkom grupom, Antima, javljaju na severnim granicama Vizantije u doba careva Justina I (518-527) i Justinijana (527-565). Nagomilani na levoj obali Dunava, upuštaju se u daleke i brze pljačkaške pohode po balkanskim oblastima Vizantijskog carstva, zapravo po celom Iliriku, Trakiji i Heladi, dopirući do Jadranskog mora, na jednoj strani, i do samog Carigrada, na drugoj. Sredinom VI veka, u pohodu 550. godine, ispoljile su se i prve težnje ka zadržavanju i naseljavanju ovih oblasti.\nSvojevrsna invazija Balkana od strane ovih plemena je nastavljena u godinama koje su dolazile, pre svega pod vođstvom Avara, koji su Slovenima nametnuli svoju vlast u sedmoj i osmoj deceniji šestoga veka.\nPored početnih opipavanja snaga u šestom veku, vek koji je došao nakon toga možemo suštinski posmatrati kao vek slovenske kolonizacije Balkana. Slovenski živalj počinje da pristiže u sve većem broju, u masovnijim talasima, koji sve češće zapljuskuju zidine Soluna i drugih vizantijskih gradova\nKonkretno, o Srbima, prvi izveštaji su zabeleženi rukom vizantijskog cara Konstantina Porfirogenita, u delu O narodima. Njihovo doseljavanje na Balkan predstavljeno je kao epizoda jednoga kasnijeg kolonizacijskog talasa. Po njemu, preci Srba, koji su došli iz Bele Srbije, krenuli su put Vizantije i od cara Iraklija tražili dozvolu da se nasele na teritoriji carstva. Ovaj im dozvoljava da nasele opustele oblasti između Save i dinarskih planina, gde su živeli u Porfirogenitovo vreme. To bi značilo da se naseljavanje Srba na prostoru dinarskog Ilirika dogodilo za vlade cara Iraklija (610-641).\nDakle, možemo reći da u naučnim krugovima postoji velika doza saglasnosti kada je u pitanju vremenski interval slovenskog naseljavanja Balkana – iako je ceo šesti vek protekao u povremenim i ograničenim upadima na ove teritorije, suštinsko naseljavanje se odigralo u sedmom veku. Možemo reći da je, i pored svih ograda i rezervi kada je u pitanju tumačenje istorije (koja može i često jeste fingirana i izvitoperena da bi služila političkom cilju), pitanje slovenskog porekla i naseljavanja Balkana, manje-više, poznato. To se ne može reći i za albanski etos.\nO poreklu Albanaca, postoje različite teorije i nedoumice. Teškoće u tom smilu, inicirane su iz dva razloga: prvi leži u tome što istorijski izvori ne pominju Albance pre jedanaestog veka, te je njihov nastanak i razvoj do tog istorijskog trenutka obavijen velom misterije, a drugi, jezik Albanaca ima u velikoj porodici indoevropskih jezika ima posebno mesto zbog toga što mu nema bliskih srodnika.\nTo su determinante zbog kojih pitanje etnogeneze Albanaca izmiče kako istoriografskim, tako i lingvističkim metodama. Svojim narodnim imenom, Albanci se vezuju za ime ilirskog plemena Albana, koje je u II veku n. e., prema Ptolomeju, nastanjivalo oblast oko Albanopolisa u današnjoj srednjoj Albaniji (grad Kroja). Postoji nesumnjiv kontinuitet albanskog etničkog imena na nekadašnjem ilirskom, a današnjem albanskom tlu, pa se iz toga prirodno izveo zaključak da postoji i etnički kontinuitet između ilirskih i današnjih Albanaca. Otuda uverenje da su Albanci potomci starih Ilira, te da su “oduvek” nastanjivali krajeve svoga današnjeg etničkog prostora, jer je ovaj, uprošćeno rečeno, podudaran sa nekadašnjim ilirskim etničkim prostorom.\nPored ove teorije, po kojoj su Albanci potomci Ilira, postoji i ona druga, koja poreklo ovog naroda dovodi u vezu sa Tračanima. Brojni naučnici, uz veće ili manje razlike u postavci teze i u argumentaciji, napuštaju ilirsku teoriju i pretpostavljaju da je albanski jezik tračkog ili bar tračko-ilirskog porekla, i da je albanski narod potomak starobalkanskih Tračana, koji su nastanjivali delove balkanskog poluostrva istočno od linije Morava-Nišava-Struma. Razlog za odbacivanje ilirske teorije bila je okolnost po kojoj je albanski jezik iz grupe satem, dok je ilirski jezik deo centum grupe jezika. Po logici stvari, trački jezik je satemski kao i albanski. Sledstveno tome, albanski nikako nije mogao poteći od ilirskog, već od tračkog, a svoj konačni oblik je dobio zahvaljujući simbiozi između ove dve grupe jezika.\nOva lingvistička metoda je od značaja, jer ona neposredno dokazuje da Albanci nisu odvajkada naseljavali prostor Balkana, već da je došlo do seobe u određenom trenutku – preci Albanaca su u početku, ili makar jedno vreme, živeli u centralnoj zoni balkanskog poluostrva, a kasnije su se, pod određenim istorijskim okolnostima, preselili u zapadnije delove, ka teritoriji na kojoj se nalazi današnja Albanija.\nPostoje i druge teorije, po kojima se navodi drugačiji razvojni put Albanaca, te se smatra da su oni najstarije indoevropsko ili čak preindoevropsko stanovništvo, koje se na Balkan doselilo još pre Grka. Ovakvo tretiranje istorije, približava se njenoj instrumentalizaciji zarad ostvarivanja nekog aktuelnog političkog cilja, čemu svedočimo poslednjih godina.\nPored lingvističkog, koristi se i arheološki metod, koji putem arheoloških istraživanja teži da pruži odgovore važnog saznanja o velikim etničkim pomeranjima i promenama kroz sva praistorijska razdoblja, kao i u sam osvit istorije srednjebalkanskog prostora. Nema starosedelaca u pravom smislu reči: taj pojam se, arheološkim metodom, nužno relativizuje i svako “staro”stanovništvo pokazuje se mlađim od prethodnog, svaki narod ili pleme, svaka etnička grupa – kako se pravilnije kaže u arheologiji – javlja se na etnografskoj balkanskoj pozornici tek svojim doseljavanjem i potiskivanjem prethodnih grupa. Ne postoji naučna osnova za konačna tvrđenja kada je reč o ukupnom problemu porekla albanskog naroda.\nNema dovoljno opravdanja za prenaglašavanje “tračkog” porekla Albanaca, kao ni za insistiranje na “ilirskoj” tezi. U krajnjoj liniji, ne može ni biti toliko važno da li su Albanci potomci Ilira ili Tračana ili nekog trećeg praistorijskog ili istorijskog naroda. Za istoriju Balkana dovoljna je činjenica da su Albanci na svom užem etničkom prostoru najkasnije u 11. veku, te da su još u to vreme stupali u kontakt sa južnoslovenskim narodima prilikom njihovog razmeštanja po vizantijskom poluostrvu i potonjeg formiranja prvih južnoslovenskih političkih zajednica.\nNa osnovu svega navedenog, jasno je da naseljavanje prostora Balkana od strane albanskog i slovenskog (u ovom kontekstu, srpskog življa) nije bio događaj kome je bio jasno određen početak i kraj – radilo se o dugotrajnom procesu, vremenskom intervalu koji je obuhvatao više vekova. Dok je istorijat slovenskih migratornih kretanja i u krajnjoj liniji, porekla, jasniji i porozniji, pitanje porekla Albanaca je antipod svemu tome.\nOno što se može sa sigurnošću reći, to je da Srbi i Albanci imaju viševekovnu zajedničku istoriju.\nOna nije uvek bila obojena bojama krvi i patnje.\nU Novoj Našoj reči, čitajte i tekstove o:\ni drugim zanimljivim temama.\nUrušeno stepenište na kućici na Hisaru\nZadržana trojica vozača, među njima i pripit biciklista


Tužilaštvo BiH: Radovan Višković dio predmeta u istrazi ratnih zločina - Gerila\nTužilaštvo BiH potvrdilo je danas da je Radovan Višković dio predmeta u istrazi ratnih zločina, objavili su sarajevski mediji.\n“U Tužilaštvu Bosne i Hercegovine, u Posebnom odjelu za ratne zločine, od ranije je u radu predmet koji se odnosi na više osoba, te između ostalog i na osobu koju navodite u upitu. Više informacija ili detalja ne možemo davati”, odgovoreno je izTužilaštva BiH portalu Klixu.\nPortal Istraga.ba objavio je danas da je zaštićeni svjedok Suda Bosne i Hercegovine prije tri godine, u procesu protiv Miodraga Josipovića i drugih, iznio optužbu na račun sadašnjeg premijera Republike Srpske Radovana Viškovića da je učestvovao u premještanju masovnih grobnica.\nDržavnim tužiocima u sudijama svjedok ispričao i da mu je Višković nudio novac za premiještanje masovnih grobnica\nZaštićeni svjedok M-16 na Sudu BiH izjavio je i da je aktualni premijer Republike Srpske 1995. organizovao prebacivanje zarobljenih Bošnjaka sa stadiona iz Nove Kasabe na mjesta njihovog strijeljanja.\n“Radovan Višković mi je nudio novac da premiještam masovne grobnice” kazao je zaštićeni svjedok, a portal Istraga je objavio i audio snimak ovog svjedočenja.\nRelated tags : Miodrag Josipović radovan višković Srebrenica\nKolaps sistema u Poreskoj upravi? Manji problemi, tvrde u Poreskoj\nIntegracioni sistem u Poreskoj upravi od petka nije u funkciji, saznaje Gerila info. Pitanje je kada će taj sistem biti osposobljen a zbog nefunkcionisanja integracionog sistema postoji mogućnost


Valjevski SPS se odrekao Ivice Dačića! - Embargo\nValjevski SPS se odrekao Ivice Dačića!\nJoš se posteno nije ni osusilo mastilo na potpisanom ugovoru o dolasku novog investitora u Valjevo, a valjevski socijalisti u Valjevski SPS se odrekao Ivice Dačića.\nJoš se posteno nije ni osusilo mastilo na potpisan ugovor o dolasku novog investitora u Valjevo, a valjevski socijalisti, u zelji da sto pre pokušaju da odobrovolje SNS -izlaze sa predlogom da se predsednik Srbije Aleksandar Vucic proglasi za počasnog gradjanina Valjeva.\nPrirodno bi bilo da članovi stranke predlažu svog predsednika stranke, ali u Valjevu mnogo ne mare za doslednost kada je u pitanju nacin da se docepaju vlasti.\nSvi smo mi svedoci zasluga Aleksandra Vucica kao i obecanja koja se jedno po jedno ispunjavaju i sigurno da bi ovakav predlog u nekom momentu došao i od strane aktuelne većine u valjevskom parlamentu, ali socijalisti su ih preduhitrili iz jako poznatih razloga.\nBiće da su valjevski socijalisti sami ocenili da njihov predsednik Ivica Dacic koji je ujedno i predsednik narodne Skupstine nije dovoljno dobar kandidat za titulu počasnog gradjanina,pa su predložili za tu funkciju predsednika SNS i predsednika države – Aleksandra Vucica.\nOvakav samar sigurno Ivica Dacic nije očekivao od svojih valjevskih pulena, ali iskreno iznenadili su, ne samo njega, već celokupnu valjevsku javnost.Niko nije očekivao da će ovakvom brzinom valjevski SPS u ulozi mlade u miraz poneti ozbiljan predlog misleći da će sa tim mirazom uspeti da udju u vlast, tj da se udaju za malo vlasti.\nZato su danas predmet ozbiljnih šala po valjevskim kuloarima i svi ocekuju reakciju Ivice Dačića o potezu njegovih sledbenika.\nČak su i svoj dopis zavrsili recima :\nŽiveo Predsednik Republike Srbije Aleksandar Vucic!\nValjevski naprednjaci će sa zadovoljstvom prihvatiti ovaj predlog, jer dobija na težini kada opozicija prepozna sve ono dobro sto danas radi prvi covek države.\nJedino ostaju dosledni u odluci da od navodnog ulaska SPS u lokalnu vlast nema ništa.Na kraju krajeva svi srecni i zadovoljni…\n← BIRMANČEVIĆ: ZELENOVIĆ MANIPULACIJAMA I LAŽIMA POKAZUJE BEZOBRAZLUK\nĐORĐE DABIĆ: Neka Vuk Pozderac Jeremić nastavi da sanja o revanšizmu samo to i može →\n19 јануара, 2019 admin\t0


pink.rs | Muškarci neće primetiti vašu frizuru, ALI OVE TRI STVARI sigurno hoće!\nU želji da se dopadnemo muškarcima, mi, žene ponekad se previše opterećujemo trivijalnostima i polažemo preveliku pažnju na neke stvari koje oni zapravo i ne primete.\nMeđutim, postoje stvari koje, ne samo da će ih primetiti, nego ih mogu i odbiti!\nSigurni smo da ste ovo već znale, ali i da uvek pronađete savršen izgovor zbog kojeg ipak morate da stavite malo jaču šminku, ali devojke, zapamtite, muškarci vole kada žena nema šminku na licu. I dok vi same za sebe ne mislite da ste lepe bez šminke, muškarac neće ocenjivati vašu lepotu, već će biti ponosan što nemate šminku.\nSvi znamo da čulo mirisa budi ostale osete i nadražaje, ali ukoliko je vaš parfem previše jak delovaće uznemirujuće na vašeg partnera, čime ćete postići upravo suprotan efekat. Zato devojke, kada želite da ostavite utisak nemojte preterivati sa parfemom.\nKoliko god mislile da će vam preplanuli ten bolje stajati nego prirodan ten, varate se. Statistika je pokazala da je muškarcima izuzetno odbojno kada vide devojku koja je preterala sa izlaganjem solarijumu. Preplanulost ionako nije u trendu već nekoliko sezona.


Mesec dana od ubistva Ivanovića: znamo li išta više nego 16. januara?! – Gerila\nGerila > Društvo > Mesec dana od ubistva Ivanovića: znamo li išta više nego 16. januara?!\nMesec dana od ubistva Ivanovića: znamo li išta više nego 16. januara?!\nobjavljeno na Feb. 16, 2018 u 2:39 pm\nMesec dana od ubistva lidera Građanske inicijative SDP Olivera Ivanovića u Kosovskoj Mitrovici navršava se danas, a ubice i nalogodavci još nisu otkriveni.\nIvanovićeva glavna saradnica Ksenija Božović u izjavi za agenciju Beta izrazila je razočaranje tokom istrage i poručila da je potrebno da se u istragu uključe zajednički i Beograd i Priština ako žele da rasvetle ubistvo.\n“Dug period je prošao, nismo dobili ništa zvanično od nijedne institucije, čak ni opremu koju su nam uzeli u istrazi nisu vratili, a odgovor je da je sve u inostranstvu”, rekla je Božović i dodala da na pitanje gde je oprema tačno nije dobijen odgovor.\n“Ostaje da čekamo, razočarani u tok istrage, i u svakodnevna prepucavanja Beograda i Prištne”, rekla je Božović.\nAdvokat Vlajić: O istrazi može da se čuje samo od političara\nAdvokat Nebojša Vlajić ocenio je za agenciju Beta da je vreme da se nadležne institucije oglase i porodici i javnosti kažu čime istraga raspolaže.\n“Vreme je da se kaže čime istraga raspolaže ako nemaju ništa konkretno neka to i kažu”, rekao je Vlajić i dodao da o istrazi može da se čuje samo od političara, ali ne i od nadležnih institucija.\nVlajić je rekao i da nema nikakvih podataka o toku istrage.\n“Vreme je da nadležni nešto zvanično kažu – policija i tužilastvo, a ne političari”, rekao je Vlajić.\nKako je tekla istraga\nIvanović je ubijen iz pištolja sa šest metaka u leđa 16. januara u Kosvoskoj Mitrovici isped sedišta GI SDP čiji je bio lider. Beograd je odmah zatražio da se nadležni organi Srbije uključe u istragu, ali i da dobju fotokopije dokumentacije istrage, što odmah nije naišlo na prihvatanje Prištine.\nKosovska policija je u prvim danima po ubistvu pregledala zapise video kamera sa sedišta GI SDP koje su snimile mesto ubistva, ali i obavila razgovor sa brojnim svedocima. Utvrdila je i ko je vlasnik zapaljenog vozila pronađenog u Kosovskoj Mitrovici odmah nakon ubistva i za koje se sumnjalo da je korišćeno u izvršenju tog krivičnog dela.\nPre pet dana, dvojica srpskih policjaca privedena su u Kosovskoj Mitrovici zbog sumnje da nisu valjano zaštitili mesto zločina. Sumnjičili su ih da su uzeli čauru sa lica mesta i da je nisu predali zajedno sa drugim dokazima. Nakon isteka pritvora sud u Mitrovici ih je oslobodio.\nKosovska policija je nakon njihovog privođenja saopštila da su po nalogu Osnovnog suda u Mitrovici pretresene dve lokacije u severnom delu grada i da je tom prilikom zaplenjen pištolj marke “TT” i dva šaržera sa po devet metaka kalibra 7,62 milimetara.\nJavni tužilac u Osnovnom tužilaštvu u Kosovskoj Mitrovici Šućri Sulja i predsednik Osnovnog suda Nikola Kabašić u slučaju ubistva Olivera Ivanovića različito tumače šta se zapravo vidi na snimku sa sigurnosnih kamera, u vezi sa načinom na koji su postupili policajci koji su bili pritvoreni. Mediji su Kabašićevu ostavku podnetu u sredu povezali sa tim slučajem.\nRanije juče glavni tužilac Osnovnog tužilaštva Šućri Sulja kazao je za Insajder da su oduzeti mobilni telefoni policajcima koji su osumnjičeni za manipulisanje dokazima na mestu ubistva Olivera Ivanovića.\n“Nismo utvrdili s kim su policajci razgovarali, ali su telefoni konfiskovani. Izvršiće se veštačenje i preduzeće se i druge mere da bi konstatovali sa kim su razgovarali u to vreme”, rekao je Sulja.\nSDP pozvala na intenziviranje istrage\nGrađanska inicijativa SDP, čiji je lider bio Oliver Ivanović, danas je još jednom pozvala nadležne na intenziviranje istrage tog slučaja i navela da očekuje da bude upoznata sa detaljima u kom se pravcu istraga kreće.\n“Sarađujemo sa svima i na svaki način ćemo se truditi da istina o ubistvu Olivera Ivanovića bude poznata, a da oni koji su izvršili i naredili ubistvo budu kažnjeni. Dobili smo obećanja od svih relevantnih faktora, da će zločinci biti pronađeni i kažnjeni, ali do danas nema osumnjičenih”, navodi se u saopštenju SDP.\nSDP je zahvalila svima koji su bili uz inicijativu proteklih mesec dana i dodali da nikada neće zaboraviti “ni one druge”.\n“U ovih mesec dana građani Kosovske Mitrovice, ali i čitave Srbije, izražavali su svoje žaljenje jer je ubijen jedan od najboljih. To nam je uteha, jer je ogroman broj ljudi prepoznao veličinu Olivera Ivanovića. Mi, njegove partijske kolege nastavljamo njegov put i trudićemo se da njegove ideje i vizije budu ostvarene”, navodi se u saopštenju.\nTagovibeogradistagakimkosovokosovo i metohijakosovska mitrovicakosovska policijaoliveroliver ivanovićsdpseverna mitrovicasnssrpska listaubistvoubistvo olivera ivanovića\nIntervju: Borko Stefanović – “Znam da ćemo pobediti zato što nas ima više!”\nGIK u Boru već dva puta odbila listu “Izbor postoji – Irena Živković”


Generalni sekretar NATO, Jens Stoltenberg\nSevernoatlantski savet izdao je saopštenje o produženju mandata Generalnog sekretara NATO-a, Jensa Stoltenberga. Severoatlantski saveznici su se dogovorili da mu produže mandat za još dve godine, do 30. septembra 2020.\nSaveznici su takođe čestitali generalnom sekretaru na produženom mandatu i izrazili “puno poverenje u njegovu sposobnost da nastavi rad posvećen unapređenju i prilagođavanju aktivnosti NATO-a bezbednosnim izazovima 21. veka”.\nStoltenberg je postavljen za šefa NATO-a 1. oktobra 2014.\nPored funkcije generalnog sekretara NATO-a, Stoltenberg obavlja dužnosti predsedavajućeg Severnoatlantskog saveta, Odbora za planiranje odbrane i Grupe za nuklearno planiranje. Titularni je predsedavajući drugih visokih odbora NATO-a kao što su Evroatlantski partnerski savet, Grupa za mediteransku saradnju, počasni je ko-predsednik Stalnog združenog saveta NATO - Rusija i ko-predsednik je Komisije NATO-Ukrajina.\nLaburista, 59-godišnji Stoltenberg je u dva navrata bio premijer Norveške - od 2000. do 2001. i od 2005. do 2013. godine, a tokom političke karijere dobijao je pohvale da važi za trezvenog političara. Dolazi iz jedne od najmoćnijih političkih dinastija u Norveškoj budući da su njegov otac i drugi članovi porodice godinama prisutni u političkom životu zemlje.\nStoltenberga za Srbiju veže detinjstvo provedeno u Beogradu, pošto je njegov otac, Torvald - poznat srpskoj javnosti kao mirovni posrednik UN-a za bivšu Jugoslaviju - 1960. godine bio postavljen za norveškog ambasadora u Beogradu.


Hrvatska u Beogradu predstavlja prioritete predsedavanja EU – SveVesti.net\nHrvatska u Beogradu predstavlja prioritete predsedavanja EU\nHrvatska će danas u Beogradu predstaviti prioritete i koncept šestomesečnog predsedavanju EU, najavila je privremeni otpravnik poslova hrvatske ambasade Maja Bogdan i dodala da će samit u Zagrebu, zakazan za maj, biti prilika da se pošalje poruka da perspektiva Zapadnog Balkana u EU nema alternativu.\nBogdan je podsetila da Hrvatska u predsedavanju EU, koje je preuzela 1. januara, ima četiri prioriteta koja se mogu opisati kao “Evropa koja se razvija”, “Evropa koja povezuje ekonomski, energetski i infrastrukturno”, “Evropa koja štiti” i “Evropa koja ima uticaj”.\n“Za Srbiju najzanimljiviji je onaj koji možemo definisati kao Evropa koja je uticajna, a unutar tog prioriteta o proširenju EU Hrvatska ima posebnu odgovornost prema najbližem susedstvu”, rekla je Bogdan za Tanjug.\nIz tog razloga, ističe ona, evropska perspektiva država Zapadnog Balkana za Hrvatsku nema alternativu, a takvu pozitivnu poruku šalje i organizovanje Samit EU o Zapadnom Balkanu, koji će u maju biti u Zagrebu.\nPredstavljanje hrvatskih prioriteta tokom predsedavanja EU namenjeno je kako dodaje Bogdan, zvaničnicima Vlade Srbije, diplomatama i svima koji se bave evrointegracijama.\nAmbasada hrvatske u Beogradu najavila je da će na obeležavanju hrvatskog predsedavanja Savetom Evropske unije, biti održan koncert “Zagreb String Quartet-a” .\nPrevious U Crnoj Gori i danas litije i molebani: “Vlada iskopala duboku jamu u koju će se jednog dana strovaliti”\nNext Nusret Imamović pod finansijskim sankcijama EU


Prema njihovom saznanjima, Ivić će potpisati dvogodišnji ugovor sa ekipom koja je ove sezone ispala u Čempionšip.\nVotford je ove sezone ispao iz Premijer lige i sa Ivićem će pokušati da se vrate među elitu. Atletik javlja da će Vladimir Ivić biti predstavljen kao 12. trener Votforda u poslednjih osam godina.\nBiće to prilika i Iviću da mu “Stršljenovi” budu odskočna daska ka najvišim trenerskim krugovima, kao što je bila i Slaviši Jokanoviću. Jokan je uspeo da Votford iz Čempionšipa dovede do Premijer lige, ali ne i da ga vodi u elitnom takmičenju, pošto se razišao sa čelnicima kluba pred prvi meč u Premijer ligi.\nIvić nije previše poznat ljubiteljima fudbala na Ostrvu, a jedan od izvora “Atletika” opisao ga je ovako:\n- Snažan, nemilosrdan, tvrd orah!\nBivši reprezentativac Jugoslavije i SCG prethodne dve godine proveo je u Makabiju sa kojim je osvojio titule u obe sezone.


Gradski pravobranilac Beograda, Ljiljana Blagojević, saopštila je, povodom sporova u vezi sa predškolskim ustanovama, da je nedopustivo da se sudske odluke donose posredstvom medija i da se u sudskim postupcima štite interesi jedne strane.\nU sredu 11. maja 2016. godine objavljeno je da je Prvi osnovni sud doneo je presudu u korist roditelja koji su podneli tužbe protiv gradske uprave zbog nezakonitog obračunavanja cene vrtića.\nNa ovu vest reagovalo je Gradsko pravobranilaštvo koje je izrazilo protest što se sud izjašnjava u medijima pre završetka kompletnog sudskog procesa (dakle i žalbenog postupka), kao i da je neshvatljivo da sud, posredstvom svog portparola, podstiče roditelje na tužbe.\nBlagojević u pisanoj izjavi kaže da se više od godinu dana uočava tendencija uveravanja javnosti zastupnika roditelja, koji su podneli tužbe za naknadu štete, da su lokalne samouprave i predškolske ustanove oštetile roditelje dece koja su korisnici usluga predškolskih ustanova.\n"Gradsko pravobranilaštvo se do sada nije oglasilo javno, niti komentarisalo sudske postupke koji su u toku, verujući u to da će se ovi slučajevi okončati na zakonit način", naglasila je Blagojević.\nOna navodi da je Vrhovni kasacioni sud zauzeo pravni stav u februaru 2016. godine, da je u ovim sporovima odgovorna lokalna samouprava i ukazala da se taj sud nije izjasnio o tome za koji bi period Grad bio obavezan da štetu nadoknadi.\n"Upravo zbog toga inicirali smo da se to pitanje iznese pred Vrhovni kasacioni sud, što su sudije Prvog osnovnog suda odbile da učine. Ostaje nejasno - zašto", istakla je Ljiljana Blagojević.\nOna je navela da se pitanje odgovornosti Grada može eventualno razmatrati samo u pogledu perioda od 1. septembra 2014. do 31. decembra 2014. godine.\nObraćajući se javnosti, kako kaže, ne vrši uticaj na rad suda, već ukazuje na nezakonito postupanje sudija koje narušava ustavna načela i pravnu sigurnost u državi.\n"Portparol Prvog osnovnog suda u Beogradu sudija Ida Nikitović govori javno ne samo u udarnom terminu javnog servisa, već i u pisanim medijima o tome da će "biti donete usvajajuće presude i čak poziva roditelje da što pre podnesu tužbe i na ovaj način ih javno poučava o roku zastarelosti, kao da je njihov punomoćnik, a ne nezavisni sudija", kaže Blagojević.\nOna napominje da to predstavlja grubo kršenje članova 32., 36., 142. i 149. Ustava Republike Srbije ("Sl. glasnik RS", br. 98/2006), člana 2. Zakona o parničnom postupku ("Sl. glasnik RS", br. 72/2011, 49/2013 - odluka US, 74/2013 - odluka US i 55/2014), člana 6. Evropske konvencije o ljudskim pravima, a podleže i disciplinskoj odgovornosti iz članova 89. i 90. Zakona o sudijama ("Sl. glasnik RS", br. 116/2008, 58/2009 - odluka US, 104/2009, 101/2010, 8/2012 - odluka US, 121/2012, 124/2012 - odluka US, 101/2013, 111/2014 - odluka US, 117/2014, 40/2015, 63/2015 - odluka US i 106/2015).\n"To ne samo da narušava načelo jednakosti u sudskom postupku, kao i načelo raspravnosti i pravo na pravično suđenje, već predstavlja i direktan uticaj na sve sudije koje sude u tim sporovima, narušavajući i pravo na slobodno sudijsko uverenje", navodi Blagojević.\nBlagojević je podsetila da je do sada doneta samo jedna usvajajuća presuda - na koju je Gradsko pravobranilaštvo uložilo žalbu, ali su donete i tri odbijajuće presude, što govori u prilog tome da svaki sudija po svom uverenju i slobodnoj sudijskoj oceni donosi odluke.\n"Tema roditelja i dece jeste osetljiva, ali delikatnost te teme ne sme biti poligon za nezakonitost", ocenio je gradski pravobranilac.\nKako je navela, ostaje otvoreno pitanje ko će od ovih postupaka finansijski profitirati - da li će to biti roditelji kojima se javno i unapred, preko novina, obećava 150.000,00 dinara? Ili će pak najviše zaraditi jedna manja grupa advokata koji roditelje zastupaju u ovim parnicama u nekoliko stotina predmeta od kojih bi mogli ostvariti enormne iznose na ime advokatskih troškova i koji javno, kršeći pravila advokatske etike, pozivaju roditelje putem oglasa, društvenih mreža i direktno ih kontaktirajući da podnose tužbe?\n"Tamo gde se gubi pravna sigurnost, urušava se i sama država", zaključila je Blagojević.\nIzvor: Vebsajt Tanjug i Mondo, 11.05.2015.


September 19, 2018 - Knjaževačke vesti\nU Hotelu ”Stara planina” na Jabučkom ravništu održana konferencija za novinare, posvećena razvooju sportskog turizma na ”krovu Srbije”. Sa prisutnim novinarima razgovarali su Milan Đokić, predsednik opštine Knjaževac i Goran Karadžić, direktor „SP Resort“ d.o.o. Stara planina će biti centar ...\nCrveni krst Knjaževac, u saradnji sa Transfuziološkom službom Niš, u sredu, 26. septembra 2018. godine, organizuje akciju dobrovoljnog davanja krvi. Akcija se sprovodi u prostorijama Doma kulture Knjaževac, u periodu od 9.00 do 16.00 časova. Iz Crvenog krsta Knjaževac pozivaju ...\nRealizacija projekta uređenja seoskih saobraćajnica počela je asfaltiranjem jedne od ulica u ataru Gornjeg Zuniča. Iako se nalazi svega par kilometara od centra grada, atar Gornjeg Zuniča do sada nije bio infrastrukturno uređen. Prema rečima nekih od najstarijih meštana, ove ...


U Evropi ostaci pesticida i u jagodama, ali i u svinjskoj masti - Agro TV\nPočetna Novo U Evropi ostaci pesticida i u jagodama, ali i u svinjskoj masti\nU Evropi ostaci pesticida i u jagodama, ali i u svinjskoj masti\nPesticidi u hrani su ponovo aktuelna tema u evropskim medijima od kada je Evropska agencija za bezbednost hrane (EFSA) objavila poslednji godišnji izveštaj o stanju na tržištu.\nOvaj dokument daje detaljne informacije o ostacima pesticida koji se nalazi u hrani na tržištu Evropske unije.\nKako je EFSA saopštila, od ukupno 96.302 uzorka, prikupljenih u 2019. godini, u 96,1 odsto slučajeva utvrđeno je da su te količine bile u zakonski dozvoljenim granicama, dok je kod 3,9% uzoraka premašena maksimalna količina ostataka.\nIstovremeno je, takođe, urađena i analiza određenih grupa namirnica.\nU okviru programa koji koordinira i finansira EU (EUCP), uzeto je 12.579 uzoraka, a u ovom slučaju dva odsto bilo je iznad dozvoljene granice. Istraživači su nasumično uzeli uzorke 12 prehrambenih proizvoda i na tom spisku našle su se: jabuke, kupus, salata, breskve, spanać, jagode, paradajz, zob, ječam, crno i belo grožđe za proizvodnju vina, kao i kravlje mleko i svinjska mast.\nIako stručnjaci kažu da je moguće da se ostaci pesticida nađu svuda, pa i u svinjskoj masti i da ovo nije novost, oni objašnjavaju da pesticidi koji su rastvorljivi u mastima mogu da budu detektovani u ovom proizvodu, samo je pitanje o kom pesticidu je reč. Jer se iz ovoga može zaključiti da su se ostaci tu našli kroz unetu hranu, sredstva za čišćenje štala ili kroz lekove koji se koriste u veterinarstvu. Iz izveštaja EFSA vidi se da je reč o insekticidu pirimifos-metil.\nProf. Sanja Lazić sa Poljoprivrednog fakulteta u Novom Sadu, navodi da je prekoračenje ostataka pesticida pronađeno u samo dva uzorka svinjske masti i da ono nije zabrinjavajuće. Inače, od uzoraka životinjskog porekla EFSA kontroliše samo svinjsku mast i kravlje mleko, kaže Lazićeva i dodaje da Evropska agencija za bezbednost hrane ovakva istraživanja sprovodi i zbog toga da bi utvrdila da li postoje ostaci zabranjenih pesticida ili onih koji se više ne primenjuju.\nOna smatra da su ova istraživanja važna jer utiču na svest proizvođača, a to se može videti i po tome što se u određenim kategorijama namirnica smanjuju količine ostataka pesticida.\nIako 53 odsto uzoraka nije imalo merljive ostatke pesticida, u 45% pronađen je jedan ili više ostataka različitih sredstava za zaštitu, ali su oni, kako se navodi, bili u dozvoljenoj granici.\nU odnosu na isto istraživanje iz 2016. godine došlo je do nekih promena. Tako je kod nekih proizvoda poput breskve, zelene salate, jabuke ili paradajza zabeleženo smanjenje količine ostataka pesticida, dok je kod drugih taj nivo povećan. Više ostataka pesticida nađeno je kod jagoda i to za 1,5 odsto.\nOvo voće ponovo je u centru pažnje jer su jagode, i po nedavnom izveštaju američke radne grupe za zaštitu životne sredine, bile u vrhu liste „prljavih” poljoprivrednih proizvoda.\nPrema objašnjenju stručnjaka, one su u fazi zrelosti jako osetljive, plod brzo raste i sazreva i mora se često tretirati posebno protiv izazivača truleži. Pokožica jagode i inače je prijemčiva za pesticide.\nIz EFSA je saopšteno da je i kod kupusa zabeležen rast od 0,8 odsto, dok su kod grožđa pronađene veće količine ostataka pesticida za 0,5, a kod svinjske masti za 0,2 odsto.\nNi ove godine, kao i u prethodnom istraživanju, u kravljem mleku nije bilo prekoračenja ostataka pesticida. Iz EFSA navode kako se ovaj program kontrole zasniva na analizi rizika i cilja proizvode za koje se sumnja da sadrže ostatke pesticida ili je to i ustanovljeno u nekim od prethodnih istraživanja.\n– Ovakvi podaci ukazuju da namirnice koje su kontrolisane 2019. godine ne ugrožavaju ozbiljnije zdravlje potrošača. Međutim, predložen je niz preporuka kako da se ova oblast drži pod kontrolom – saopšteno je iz EFSA.\nCilj evropske prehrambene strategije jeste da se do 2030. godine čak 25 odsto poljoprivrednog zemljišta organski obrađuje. Cilj je i da se do ove godine znatno smanji upotreba pesticida i đubriva u proizvodnji hrane.\nOvo je već izazvalo nezadovoljstvo kod poljoprivrednika u nekim od članica EU koji se oslanjaju na pesticide u proizvodnji. Krajem prošle godine „Euroactiv“ je objavio kako bugarski poljoprivrednici očekuju slabije prinose, rod lošijeg kvaliteta ali i niže prihode kao rezultat nove zelene politike EU.\nOni sumnjaju u to da će Evropska komisija moći da ponudi bio-zamene za hemikalije koje su podjednako efikasne protiv štetočina i koji mogu da osiguraju dosadašnje prinose.


Održan je 2nd WeB & Serbian Moodle Moot 2012 | Teaching CS & ICT\nOdržan je 2nd WeB & Serbian Moodle Moot 2012\nPosted by radlovacki on 2012-11-17\nOdržan je drugi regionalni zapadnobalkanski i istovremeno drugi srpski Moodle Moot, 17. novembra 2012. godine u konferencijskoj sali škole za osnovno i srednje obrazovanje “Milan Petrović” u Novom Sadu. Skup je okupio eminentne stručnjake iz regiona koji su sa učesnicima podeliti svoja iskustva u korišćenju i nadogradnji ove popularne platforme za elektronsko učenje, kao i njenoj integraciji sa drugim obrazovnim rešenjima. Cilj skupa bio je razmena iskustava u korišćenju sistema Moodle, kao i druženje i povezivanje korisnika u regionalnu Moodle mrežu.\nOsim predavanja po pozivu održan je i niz izlaganja u sekciji Primer dobre prakse u kojojima su se razmenjivala iskustva u radu sa različitim verzijama sistema, interesantnim dodacima i dr. Učešće na skupu bilo je besplatno, a na skupu je učestvovalo oko 150 moodlera – nastavnika, sistem administratora, programera i drugih korisnika. Za sve one koji nisu uspeli da na vreme obezbede mesto na Moodle Mootu 2012 obezbeđen je live video stream.\n← Kreativna škola 2011/2012\nOdržan je online seminar Savremene metode nastave i nastavni materijali →


Međunarodni joga kamp – Pranava / 2015 | Joga savez Srbije\nPočetna » Aktivnosti JSS 2015 » Međunarodni joga kamp – Pranava / 2015\nMeđunarodni joga kamp – Pranava / 2015\nU toku je rezervacija mesta za učešće u Međunarodnom joga kampu PRANAVA – 2015.\nMEĐUNARODNI JOGA KAMP namenjen je stručnom usavršavanju ljubitelja i praktičara joge, studentima Međunarodne Joga Akademije i sertifikovanim instruktorima joge, a odvija se pod pokroviteljstvom Evropske joga federacije.\nDatum održavanja seminara: 6.7 – 12.7.2015.\nMesto održavanja seminara: Stara Planina, Hotel Falkensteiner\nSmeštaj je obezbeđen u Hotelu Falkensteiner na bazi 6 punih pansiona (All Inclusive Light pansion – bogat buffet vegetarijanski doručak, ručak i večera) uz korišćenje usluga Acquapura Spa centra (bazen, teretana, finska sauna, tursko kupatilo, hidromasažna kada).\nJSS će obezbediti jedan autobus za prevoz učesnika seminara sa ograničenim brojem mesta. Svi oni koji se prvi prijave imaće besplatan autobuski prevoz. Rezervacije mesta za autobus primaće se do popune kapaciteta autobusa.\nStručni letnji seminari joge u kampu sprovodiće se pod vođstvom međunarodnog majstora joge prof. dr Predraga Nikića. Kamp će obuhvatiti intenzivnu joga praksu i večernju kirtan meditaciju uz muzičku podršku Kirtan grupe Samadhi iz Beograda.\nU okviru ovogodišnjeg joga kampa po prvi put organizuje i MINI JOGA KAMP ZA DECU učesnika.\nSvi učesnici kampa koji imaju želju da na aktivan joga odmor povedu i svoju decu imaju mogućnost da ih uključe u joga aktivnosti za decu koje će biti posebno kreirane prema uzrastu.\nMini joga kamp obuhvata popodnevne časove joge za decu, učešće dece u jutarnjim meditativnim šetnjama i u večernjim kirtan radionicama.\nČasovi joge za decu su pažljivo osmišljeni u skladu sa uzrastom i razvojnim potrebama dece uz kreativne metode i pedagoški rad, podržavajući celovit razvoj deteta.\nRezervacija učešća u seminaru:\nMolimo sve zainteresovane da što pre rezervišu mesto jer je veći broj mesta rezervisana od strane učesnika prošlogodišnjeg joga kampa, a broj mesta je ograničen.\nPrijave se vrše isključivo putem maila: jogasavezsrbije@gmail.com\nBoravišna taksa: odrasli 50,00 rsd, osiguranje 20,00 rsd /po osobi / danu\nOVAKO JE IZGLEDAO PROŠLOGODIŠNJI JOGA KAMP


Politika - datum: 2018-06-03 IZABRAN NASLEDNIK GENCIJA NIMANBEGUA Nika predsjednik Albanskog savjeta\nPotpredsjednik Nove demokratske snage – Forca Faik Nika izabran je za predsjednika Albanskog nacionalnog savjeta NSA.\nNika je bio jedini kandidat za predsjednika, objavili su juče crnogorski portali.\n– Sekretar ANS-a biće izabran u nastavku konstitutivne sjednice. ANS ima 30 članova, od kojih 15 čine članovi po funkciji, a 15 ostalih izabrani su na elektorskoj skupštini – saopšteno je juče iz NSA.\nGenci Nimanbegu izabran je u oktobru 2013. godine za čelnika Nacionalnog savjeta Albanaca. Na izborima održanim te godine za Nimanbegua je glasalo 20, a za njegovog protivkandidata Tahira Đonbaljaja šest članova Savjeta.


Nove odredbe VSTV-a šokirale Ambasade SAD-a i Ujedinjenog Kraljevstva u BiH: Zabrinuti smo, šta to radite?! | BL!N Magazin\nNove odredbe VSTV-a šokirale Ambasade SAD-a i Ujedinjenog Kraljevstva u BiH: Zabrinuti smo, šta to radite?!\nHronika 27.10.17, 16:36h\nSmatramo da bi ovo otvorilo vrata neprikladnoj političkoj kontroli nad djelatnicima u pravosuđu BiH omogućavanjem njihovog razrješenja bez razloga ili provedbe odgovarajućeg procesa. Ova odredba značajno ugrožava nezavisnost sudija i tužilaca širom BiH, navodi se u saopštenju Ammasada SAD i UK u BiH\nAmbasade Sjedinjenih Američkih Država i Ujedinjenog Kraljevstva izražavaju duboku zabrinutost zbog zaključaka koje je u četvrtak usvojilo Visoko sudsko i tužilačko vijeće BiH (VSTV), nakon informacija dostavljenih od strane Centra za istraživanje rata, ratnih zločina i traženje nestalih osoba Republike Srpske. Konkretno, smatramo uznemirujućim poziv VSTV-a za izmjenom Zakona o VSTV-u što bi omogućilo razrješenje sudija i tužilaca bez provođenja disciplinskog postupka.\nRazrješenje sudija i tužilaca bez odgovarajuće procedure u suprotnosti je sa ključnim garancijama Evropske konvencije o ljudskim pravima, te podriva vladavinu prava u BiH. Smatramo da bi ovo otvorilo vrata neprikladnoj političkoj kontroli nad djelatnicima u pravosuđu BiH omogućavanjem njihovog razrješenja bez razloga ili provedbe odgovarajućeg procesa.\nOsiguravanje nezavisnosti i nepristrasnosti pravosuđa štiti povjerenje javnosti u pravosuđe. Nadalje, time se promoviše vladavina prava i osigurava da sudovi ostanu glavni forum za rješavanje sporova u očima javnosti. Postoji potreba da se poboljšaju kriteriji za imenovanje i razrješenje sudskih službenika u BiH, ali bilo kakva poboljšanja treba da uzmu u obzir nezavisnost pravosuđa i osnovna ljudska prava, navodi se u saopštenju Ambasada SAD i Ujedinjenog Kraljevstva u BiH.\n#VSTV #odredbe #tužilaštvo #pravosuđe #sad #ujedinjeno kraljevstvo


PANČEVO: Počeo je 17. „Etno glas" | Pančevo - 013 info\nPANČEVO: Počeo je 17. „Etno glas"\nPančevo, Sre, 08/11/2017 - 08:44\nIzložbom „Natpisi na etnografskim predmetima", koja je otvorena u utorak, 7. novembra, u holu Gradske uprave, u Pančevu je počeo je 17. međunarodni festival pevačkih grupa „Etno glas". Festival, koje organizuje KUD „Stanko Paunović" NIS-RNP, ima za cilj da baštini izvorno pevanje, tradiciju, običaje i kulturu.\nPrilikom otvaranja izložbe, prisutne su pozdravili umetnički direktor KUD „Stanko Paunović" NIS-RNP, Dejan Trifunović i gradonačelnik Pančeva, Saša Pavlov.\nFestival će se održavati do 12. novembra.\nU sredu, 8. novembra od 18.30 u holu Gradske uprave održaće se etnološko-likovna radionica „Pismo i tradicija", u četvrtak od 19 sati etnomuzikološka radionica za decu osnovnoškolskog uzrasta u malom klubu Doma omladine.\nU petak nas od 19 sati u galeriji Doma omladine očekuje izložba dečjih radova sa radionice „Pismo i tradicija".\nU subotu čemo imati prilike da prisustvujemo koncertu četiri folklorna ansambla koji će se od 19 časova održati u Domu vojske, u nedelju promociji knjige dr Dimitrija Golemovića „Pevanje iz vika" od 17 i koncertu pevačkih grupa od 18 sati koje će se, kao i promocija, održati u dvorani Apolo.


OBAVEŠTENjE Dana 21. aprila 2022. godine, Fond za razvoj RS obustavlja prijem zahteva za srednja pravna lica po osnovu Javnog poziva za dodelu bespovratnih sredstava u okviru Programa podsticanja preduzetništva kroz razvojne projekte u 2022. godini, koji zajednički realizuju Minis... više o tome\nDana 20.04.2022. godine održana je 25. pisana sednica Upravnog odbora Fonda. Na sednici su donete odluke o odobravanju kredita Po programu Fonda odobreno je ukupno 62 zahteva. investicioni krediti - pravna lica/preduzetnici, odobreno je 7 zahteva u iznosu od 229.107.310,35 rsd; krediti za trajn... više o tome\nDana 16. 03. 2022. godine održana je 24. pisana sednica Upravnog odbora Fonda.Na sednici su donete odluke o odobravanju kredita:Po programu Fonda odobreno je ukupno 39 zahteva. investicioni krediti/pravna lica i preduzetnici, odobreno je 13 zahteva u iznosu od 137.013.281,89 rsd; ... više o tome\nDana 11. 02. 2022. godine održana je 23. pisana sednica Upravnog odbora Fonda. Na sednici su donete odluke o odobravanju kredita: Po programu Fonda odobreno je ukupno 36 zahteva. investicioni krediti/pravna lica i preduzetnici, odobreno je 13 zahteva u iznosu od 840.195.423,32 rsd; krediti... više o tome\nO B A V E Š T E Nj E Imajući u vidu da je od strane Evropske investicione banke izvršena uplata prve tranše sredstava namenjenih za realizaciju Zakona o utvrđivanju finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima usled pandemije C... više o tome\nS A O P Š T E Nj E Javni pozivi za tri programa podrške mikro, malim i srednjim preduzećima i preduzetnicima Ministarstvo privrede raspisalo je tri javna poziva, na osnovu kojih će se privrednim subjektima staviti na raspolaganje 600,0 miliona dinara bespovratnih sredstava za podstican... više o tome


Svaki treći roditelj u Srbiji bi ošamario dete ako je nepodnošljivo - Bebac.com\n01.08.2017. / Izvor: www.021.rs\nBilo bi zanimljivo čuti šta sociolozi i psiholozi kažu na ovo\nIstraživanje internet populacije na reprezentativnom uzorku (prema polu, godinama i regionu) je obuhvatilo 1.050 ispitanika iz cele Srbije starosti od 18 do 64 godine.\nSvaki treći roditelj u Srbiji bi ošamario svoje dete ako se „ponaša nepodnošljivo”, pokazuju rezultati ispitivanja agencije „Smart Plus Research”.\nU istraživanju je 33,9 odsto ispitanika, koji imaju decu, dalo pozitivan odgovor na pitanje „da li biste ikada ošamarili svoje dete ako se ponaša nepodnošljivo”. Svaki osmi bi bio spreman da udari i tuđe dete, u slučaju da ono prethodno udari njegovo dete – 11,8 odsto ispitanika koji, imaju decu dalo je pozitivan odgovor, a 88,2 odsto negativan.\nNa pitanje da li bi verbalno ili fizički napali medicinske radnike, radnike na šalteru zbog toga što ih „ignorišu” ili nepravedno vraćaju zbog toga što im „fali jedan papir”, ispitanici su većinom dali negativan odgovor (61,9 odsto), ali više od trećine (38,1 odsto) je spremno i za takav čin.\nIspitivanje agencije „Smart Plus Research” je pokazalo i da je skoro polovina građana Srbije spremna da opsuje pred neznancima, njih 46,3 odsto, a da čak petini (19,3 odsto) nije problem da pljunu na ulicu na javnom mestu.\nPodsetimo, jedan stariji građanin osuđen je na osam meseci zatvora jer je lupio „vaspitni” šamar svojoj unuci, o čemu više možete pročitati OVDE.\nKako se razvija bebin mozak u prva tri meseca?\nKada me moje dete izludi i dodje mi da ga udarim uvek se setim rečenice-da je batina nemoć,naša nemogućnost da se izborimo sa svojom decom.I jeste tako,jednom sam udarila svoje dete i nikad više,osećala sam se bedno posle toga,a moje dete nesigurno i posramljeno.Sve se može rešiti na... Čitaj dalje\nJoj sačuvaj Bože, ne smem ni da vaspitam svoje dete da bude zdrav i normalan čovek. Bolje da postane kabadahija i starleta nego da dobije po guzi jer je nesnosno....ne treba mlatiti decu naravno, ali dati detetu po guzici kada reči ne pale uopšte nije za osudu.


B92.MU$IC > EVENTS > TUXEDOMOON\n24. maj 2004.\nSvetska koncertna promocija albuma "Cabin In The Sky"\nVelika dvorana Doma omladine (bez sedenja)\nTuxedomoon su jedno od najvecih imena tzv "novog zvuka" sa kraja sedamdesetih, americki sastav koji je, uz the Residents, bio u zaristu jedne nove estetike koja se uspostavljala u umetnickom undergroundu, mimo svih tokova tadasnje rok kulture (pa cak i kontra nje). Izdavacka kuca za koju su snimali, Ralph Records, bila je dom jedne audio mini-revolucije, koja je postavila nove standarde kad je u pitanju ne-konformisticka kreacija i pristup pop pesmi, u kome je bilo dozvoljeno mesanje zanrova od dzeza, preko klasike do psihodelecnog roka i slobodne upotrebe elektronike.\nNa svom koncertu u Beogradu, (SKC, decembra 2000), Tuxedomoon su rekapitulirali najuzbudljvije momente sa pocetka karijere, albuma "Half-Mute" i "Desire", koji svakako spadaju u definisuce momente avangarde svog vremena. Album dance remiksa kog je te godine sacinio nemacki majstor DJ Hell, postigao je zavidan uspeh, jos jednom potvrdjujuci stalnu aktuelnost i popularnost Tuxedomoon muzike, i za najmladje generacije slusalaca.\nTada najavljeni povratnicki album, konacno se nasao pred nama tokom proleca 2004, u izdanju Crammed Disc - sa radoscu mozemo da potvrdimo da se cekanje visestruko isplatilo i da je osvezeni zvuk Tuxedomoon za novi milenijum potpuno u tonu sa najaktuelnijim zbivanjima, dodajuci mnogo toga smelog na niz njihovih najuspesnijih albuma. Novi show sa kojim su upravo krenuli na promotivnu svetsku turneju podrazumeva i eleboriran video odeljak - uostalom, Tuxedomoon su medju rodonacelnicima mixed-media pristupa u pop muzici.\nKarte u prodaji: blagajna Doma omladine


RTCG - Radio Televizija Crne Gore - Nacionalni javni servis :: Region :: Referendum o imenu države ustavan / print=true\nODLUKA SUDA U MAKEDONIJI 19. 09. 2018. 22:17 >> 07:55 0\nODLUKA SUDA U MAKEDONIJI\nReferendum o imenu države ustavan\nUstavni sud Makedonije većinom glasova danas je odlučio da ne postoje ustavne prepreke za održavanje referenduma o imenu države zakazan za 30. septembar.\nSedam od devet sudija je glasalo protiv predloga sudije izvjestioca Elene Goševe da se stopiraju sve aktivnosti oko referenduma da Sud povede postupak o, kako je ocijenila, neustavnoj odluci parlamenta o raspisivanju referenduma.\nInicijative za ocjenu ustavnosti te odluke koju je parlament usvojio 30. jula, odvojeno su podnijeli mala vanparlamentarna stranka Levica i nevladina organizacija "Svjetski makedonski kongres".\nUstavni sud Makedonije, kako je objavljeno, "nije izrazio sumnju u neustavnost i nezakonitost odluke" o raspisivanju referenduma, na kojem 30. septembra građani treba da se izjasne da li su za članstvo u EU i NATO sa prihvatanjem Dogovora Makedonije i Grčke.\nDogovorom o rješavanju dvoipodecenijskog makedonsko-grčkog spora oko imena Makedonija, koji su u julu postigle vlade Zorana Zaeva i Aleksisa Ciprasa, predviđena je promjena imena Makedonije u Sjeverna Makedonija, uz garancije makedonskog nacionalnog identiteta, jezika i kulture.\nUspješan referendum i ustavne promjene koje garantuju promjenu imena države u Sjeverna Makedonija, uslov su za makedonske integracije u EU i NATO.


Žestoki incidenti u Skupštini Crne Gore, ništa od hapšenja poslanika DF-a (video) - Sputnjik Srbija\n08:42 25 Septembar 2020\n© Foto : Youtube/Vijesti Online\n19:19 15.02.2017 (osveženo 19:56 15.02.2017) Preuzmite kraći link\nU obavezujućem uputstvu za postupanje Stanković je poručio Katniću da, imajući u vidu pretpostavku nevinosti i pretpostavku u korist slobode, u konkretnom slučaju ne treba predlagati određivanje pritvora protiv navedenih lica. Stanković je ukazao i da se pritvor primenjuje samo kada je strogo neophodan i kada predstavlja krajnju meru, preneli su crnogorski mediji.\nKatnić je, prethodno tražio dozvolu za hapšenje Mandića i Kneževića zbog postojanja osnovane sumnje da su izvršili krivično delo — stvaranje kriminalne organizacije. Tu dozvolu je danas i dobio, čime su se stvorili uslovi da poslanici budu uhapšeni.\nAndrija Mandić, lider Nove srpske demokratije, za Sputnjik kaže da su oni i ranije tražili da se Stanković uključi u ovaj slučaj, jer je, kako navodi, glavni specijalni tužilac Katnić u čitavu ovu priču uneo više emocija nego prava, više prkosa i nezadovoljstva nego što je poštovanje Ustava i zakona.\n„Važno je da vrhovni državni tužilac preuzme stvari u svoje ruke jer je Crna Gora na ivici sukoba. Četiri meseca traje ova predstava o lažnom državnom udaru, u kojoj se na osnovu izjave par probisveta pokušavaju optužiti politički predstavnici, a već se u zatvoru i nalazi jedan čovek kao politički zatvorenik na osnovu izjava sumnjivih i problematičnih tipova, koje upotrebljava, a često i zloupotrebljava glavni specijalni tužilac Milivoje Katnić“, kaže Mandić.\nOn dodaje da ne zna kako će se situacija dalje odvijati i da ne može da predvidi naredne korake vrhovnog državnog i glavnog specijalnog tužioca Crne Gore. Mandić međutim ističe da je na najavu Kneževićevog i njegovog hapšenja crnogorska javnost reagovala spontanim okupljanjem velikog broja ljudi koji su im pružili podršku, a posebno ga raduje činjenica da su sve relevantne opozicione stranke čvrsto stale uz Demokratski front.\n„Želeo bih da se zahvalim i jednima i drugima jer mislim da je to bio onaj ključni faktor koji je opredelio vrhovnog državnog tužioca Ivicu Stankovića da se uključi u čitavu priču i zaustavi pogrešan pristup glavnog specijalnog tužioca i da u suštini spreči da se pređe ona tačka deoba i omraza u Crnoj Gori posle koje više ne bi bilo povratka. Mislim da je bila dovoljna samo jedna varnica, pa da Crna Gora dospe u stanje koje ne bi bilo dobro ni za koga, ni za predstavnike aktuelnog režima ni za opoziciju“, ističe Mandić.\nKako kaže, Crnoj Gori su potrebni mir i poštovanje zakona i Ustava.\n„Režim koji ima manjinsku podršku u Crnoj Gori, a ima nameru da na prevaran i nasilan način ugura Crnu Goru u NATO, želeo je da nas, koji smo vodeći oponenti toj političkoj priči, diskredituje tako što bi nas proglasio kriminalcima i pripadnicima organizovane kriminalne grupe, dok ne završe taj posao za inostrane gazde“, zaključuje Mandić za Sputnjik.\nInače, kako javljaju podgoričke „Vijesti“, poslanici DF-a danas su nakon što je ukinut imunitet njihovim poslanicima Andriji Mandiću i Milanu Kneževiću ušli u Skupštinu Crne Gore i napali poslanike Demokratske partije socijalista (DPS). Padale su teške reči kao što su „lopovi“ i „ološu“, a prema tvrdnjama podgoričkog lista, došlo je i do guranja između poslanika DF-a i policije.\nCrnogorska vlast vodi specijalni rat protiv onih koji neće u NATO\nDF, DPS, Crna Gora


Na 112. Sjednici Vlada Zeničko-dobojskog kantona usvojila je konačan Prijedlog Zakona o šumama Zeničko-dobojskog kantona koji će biti upućen u skupštinsku proceduru, te izmjene i dopune Zakona o policijskim službenicima koje se odnose na usaglašavanje ovog, sa zakonima viših nivoa vlasti. Pored toga, usvojena je i Informacija o koncesijama na vodama za 2012. godinu koju je uradilo Ministarstvo za poljoprivredu, šumarstvo i vodoprivredu kao i Prijedlog mjera ovog Ministarstva za prevazilaženje postojećeg stanja u vezi sa šumskim krađama. Na prijedlog Ministarstva privrede usvojena je Informacija o stanju privrede na području Kantona u prošloj godini u kojoj su navedeni podaci privrednim kretanjima te uslovima u kojima je privreda poslovala. Iz oblasti zdravstva Vlada je usvojila Informaciju o uslovima rada u Službi za anesteziju i intezivnu njegu u Kantonalnoj bolnici Zenica i Izvještaj o poslovanju Zavoda za javno zdravstvo Kantona u prošloj godini.\nPovećanje brzine internet usluge


Dan 69: Teške borbe u Donjeckoj i Luganjskoj oblasti - Rat u Ukrajini - Nedeljnik Vreme\nU toku je ofsnziva snaga LNR i čečenskih boraca; Ramzan Kadirov\n3. 5. 2022. / 12.25\nDan 69: Teške borbe u Donjeckoj i Luganjskoj oblasti\nAmerički predstavnik pri OEBS-u Majkl Karpenter kaže da Rusi spremaju aneksiju Donjecka i Luganjska. Putinov čečenski saveznik Ramzan Kadirov kaže da je u toku velika ruska ofanziva duž cele linije fronta u Luganjskoj oblasti\nInvazija Rusije na Ukrajinu traje već 69 dana. Rusija proteklih dana nastavlja sa pokušajima da zauzme ceo region oko samoproglašenih republika Donjeck i Luganjsk, ali i da “reši” pitanje čeličane Azovstal u Marijupolju, gde su i dalje zarobljeni civili sa ostacima ukrajinskih vojnih snaga, kao i delova bataljona Azov.\nPrvi čovek Čečenske republike, Ramzan Kadirov, kaže da je u toku velika ofanziva snaga Luganske narodne republike (LNR) i čečenskih boraca duž cele linije fronta u LNR, dok na Zapadu tvrde da postoje indicije da se sprema širenje ruskih granica na račun Ukrajine.\nMajkl Karpenter, američki ambasador u Organizaciji za evropsku bezbednost i saradnju, izneo je prilikom obraćanja novinarima u Vašingtonu tvrdnje da se Rusija sprema da pripoji Republiku Donjeck i Narodnu republiku Luganjsk svojoj teritoriji. Pozivajući se na obaveštajne izvore, Karpenter smatra da će Rusi, nakon što potpuno preuzmu kontrolu nad ovom teritorijom, održati “referendum” o prisajedinjenju. Dodaje da se sličan scenario može očekivati i u Hersonu, gde ruska okupaciona uprava već uvodi rublju kao zvaničnu valutu.\nSa druge strane, Ramzan Kadirov po ko zna koji put najavljuje da se sprema velika ruska ofanziva. Slične indicije čule su se i ranije, a za datum se uzimao Dan pobede, 9. maj, kada bi Vladimir Putin mogao simbolično da “ograničenu specijalnu operaciju” transformiše u objavu pravog rata, sa opštom mobilizacijom.\nRuski predsednik priznao je nezavisnost Republika Donjeck i Luganjsk neposredno pred započinjanje invazije, ali do sada nije pominjao njihovu aneksiju, kao što je urađeno sa Krimom 2014. godine.


Septembarska prosečna zarada pala za 3,7 odsto – RTV SUNCE Arandjelovac\nHome » Aranđelovac » Septembarska prosečna zarada pala za 3,7 odsto\nSeptembarska prosečna zarada pala za 3,7 odsto\nin Aranđelovac 29/11/2018\nOvog septembra zaposleni u Srbiji primili su u proseku 1.853 dinara manju neto platu, u odnosu na avgust 2018. godine. Prema najnovijim podacima Republičkog zavoda za statistiku, prosečna zarada bez poreza i doprinosa u septembru iznosila je 47.920 dinara, a u avgustu 49.773 dinara. To faktički znači da je u odnosu na prosečni lični dohodak isplaćen u avgustu, septembarski nominalno manji 3,7 odsto, dok realno prosečna neto zarada u septembru beleži pad 3,4 procenta.\nKoliko je to zabrinjavajuće i da li se zbog pada prosečnih neto zarada u odnosu na avgust 2018. može reći da i standard građana postaje niži? Ivan Nikolić, saradnik Ekonomskog instituta, smatra da su avgust i septembar dva neuporediva meseca, isto kao i novembar i decembar.\n– Avgust, isto kao i decembar, jeste mesec koji je često rezervisan za dodatne isplate, regrese i ostalo. Zbog toga se ne može porediti sa septembrom u kojem nema isplata u tom obimu – ističe Nikolić, i konstatuje da se baš zato i ne može govoriti o bilo kakvom padu standarda građana.\n– Apsolutno ne možemo govoriti o padu standarda na osnovu pada septembarskih zarada u odnosu na avgust. Treba samo upoređivati septembarske zarade sa onim iz prošlog septembra – smatra Nikolić.\nS tim u vezi, u poređenju sa istim mesecom prethodne godine, prema statističkim podacima, prosečni bruto lični dohodak za septembar 2018. nominalno je veći 4,9 procenata, a realno 2,7 odsto, dok je prosečna plata bez poreza i doprinosa veća 5,5 odsto nominalno, odnosno 3,3 procenta realno.\nPodaci iz zavoda pokazuju i da je prosečna bruto plata ovog septembra bila 66.251 dinar, a rast bruto zarada u periodu od januara do septembara 2018, u odnosu na isti period prošle godine, iznosio je 5,7 odsto nominalno, odnosno 3,7 procenata realno. Istovremeno, neto zarade su porasle 6,2 odsto nominalno i 4,2 odsto realno. Zavod je saopštio i da su prosečne neto zarade zaposlenih u radnom odnosu u septembru iznosile 48.296 dinara, plate zaposlenih kod pravnih subjekata – 50.864 dinara, a u javnom sektoru – 54.031 dinar. Medijalna neto plata za septembar iznosila je 37.957 dinara što znači da je, kako su zaključili u zavodu, polovina zaposlenih ostvarilo zaradu do navedenog iznosa.\nPrethodna: Štrajk prosvetara:Nema prvog časa u obe smene


Uskoro odmor u svemiru sa celom familijom (i babom) - Daljine.rs\nLetelica Virgin Galactic-a zaparala je nebo na više od 80 kilometara iznad pustinje Mohave, po prvi put dostižući visinu koju ova kalifornijska kompanija za svemirske letove smatra granicom svemira, ujedno najavljujući početak komercijalnih letova u kosmos, što znači da ćemo odmor u svemiru provoditi sa celom familijom.\nOvaj supersonični let doveo je Virgin Galactic korak bliže pretvaranju dugo sanjanog sna o komercijalnim letovima u svemir u stvarnost. Cilj kompanije Ričarda Brensona je da na ovu destinaciju povede svoje klijente letelicom u koju može da stane njih šestoro.\nBrenson je najavio još probnih letova, kao i da će se, ukoliko sve bude po planu, on prvi otisnuti u svemir, pre nego što tu priliku bude dobila i javnost.\n– Verujem da će prvi putnički letovi otpočeti u drugoj polovini sledeće godine – kazao je Brenson, napominjući da mu je četvrtak, kada je letelica njegove kompanije uspešno odradila i ovaj zadatak, bio jedan od najboljih dana u njegovom životu.\nIzgradnja gejtveja Virgin Galactica, Autor: Jeff Foust/Wikipedia\nInače, Virgin Galactic granicom svemira smatra visinu od 80 kilometara, što se poklapa sa njenom definicijom u Američkoj vazduhoplovnoj agenciji – kao i kod nekih drugih – ali i razlikuje od zvaničnog stava struke koja stoji na stanovištu da svemir počinje na 100 kilometara udaljenosti od zemljine površine.\nIzvršni direktor Virgin Galactica Džordž Vajtsajds istakao je da novija istraživanja idu u prilog donjoj granici, dodajući da će razrada podataka prikupljenih tokom ovog revolucionarnog leta potrajati do sledeće godine.\n– Ovo je ogroman napredak, a kada budemo analizirali sve podatke videćemo i koji je tačno naš put – rekao je Vajtsajds.\nNa početku leta, specijalni džet koji je nosio Virginov svemirski brod poleteo je više od 13.000 metara pre nego što je pustio letelicu da nastavi sama.\nDva test pilota Mark Staki i bivši NASA austronaut Rik Sturkau biće nagrađeni komercijalnim astronautskim krilima, potvrdio je Bejli Edvards ispred Administracije federalne avijacije.\nViše od 600 ljudi platilo je 250.000 dolara za let koji uključuje nekoliko minuta bestežinskog stanja i pogled na Zemlju iz svemira\n– Let je bio fenomenalan i ne mogu da dočekam da ga ponovimo – opisao je misiju u kojoj je učestvovao Sturkau, koji je leteo spejs šatlom već četiri puta.\nRazvoj svemirskog broda koji je Virgin Galactic postigao je daleko iznad očekivanog, iako je pretrpeo zastoj kada se prva eksperimentalna letelica pokvarila tokom test leta 2014. godine, prilikom čega su poginula dva pilota.\n– Ti ljudi su doslovno dali svoje živote da bismo mi danas stigli do ovde i ovaj dan je veliki podjednako za njih kao i za nas – rekao je Brenson.\nViše od 600 ljudi platilo je 250.000 dolara za let koji uključuje nekoliko minuta bestežinskog stanja i pogled na Zemlju iz svemira. Osim omogućavanja takvog iskustva, Virgin-ov svemirski brod će biti iskorišćen i za naučna istraživanja, budući da je NASA sprovela neke eksperimente i na test letu.\nSpaceShipOne se sada nalazi u američkom Nacionalnom muzeju avijacije i astronautike, Autor: D Ramey Logan/Wikipedia\nSve je počelo 2004. godine kada je Brenson najavio osnivanje Virgin Galactic-a u danima koji su usledili posle letova SpaceShipOne, prvog privatno finansiranog svemirskog broda koji je zabeležio tri leta u vasionu i osvojio nagradu Ansari X Prize vrednu 10 miliona dolara, namenjenu razvoju privatnih svemirskih brodova koji će omogućiti letove u svemir običnim smrtnicima.\nU ovakvim poduhvatima Brenson nije sam: Blue Origin Džefa Bezosa takođe planira da povede putnike u svemir, koristeći, doduše, nešto tradicionalniji metod kapsule koju nosi raketa, dok je SpaceX Ilona Maska nedavno najavio da će uskoro nekolicinu bogatih japanskih preduzetnika povesti na put oko Meseca.\nNaslovna fotografija: Autor: NASA/Wikipedia\nMTTT: Srbiju u 2018. godini posetilo skoro 3.500.000 turista


Petronijević o padu vojnog aviona iznad Mađarske 2006. godine - u avioni bili dokazi o zločinima OVK na Kosovu i Metohiji? - infoBirač\nPetronijević o padu vojnog aviona iznad Mađarske 2006. godine – u avioni bili dokazi o zločinima OVK na Kosovu i Metohiji?\nPorodice 42 slovačka vojnika poginula u avionskoj nesreći iznad Mađarske prilikom povratka iz mirovne misije na Kosovu i Metohiji 2006. godine zatražili su od državnih organa Slovačke pokretanje nove istrage o uzroku pada aviona nakon skidanja oznake tajnosti sa tog dokumenta, prenosi rtrs.tv.\nPrema zvaničnoj verziji uzrok pada aviona bila je greška pilota što porodice poginulih nisu prihvatile jer su njihova saznanja ukazivala da je avion namjerno oboren jer su se u njemu pored vojnika nalazili i dokazi i materijali u aluminijskim sanducima o masovnim grobnicama ubijenih Srba u području Podujeva što je i bila šestomjesečna misija poginulih slovačkih mirovnjaka.\nBeogradski advokat Goran Petronijević u izjavi za Radio Republike Srpske (RTRS) kaže da već tri godine razmjenjuje informacije sa porodicama stradalih slovačkih vojnika koji su došli do saznanja od mađarskih spasilaca da je avion iznad Mađarske eksplodirao, a da su aluminijske sanduke za transport dokumentacije utovarili u avion mirovnjaci koji su nastavili misiju na KiM.\nPrilikom predaje tijela poginulih vojnika, navodi Petronijević, porodicama nisu predati ni lični predmeti stradalih, a sa mjesta nesreće nestali su i specijalni sanduci sa dokazima o zločinima tzv. OVK nad Srbima.\nSlovačka je nakon 14 godina skinula oznaku tajnosti sa dokumenata o padu aviona 19. januara 2006. godine na teritoriju Mađarske kada su poginula 42 slovačka vojnika koji su bili u mirovnoj misiji na Kosovu i Metohiji.


► Brnabić: U fokusu Srbije obrazovanje i škole, a ne puške i vojska\n06.12.2018 | 11:15h ► 11:40h Beograd\n"Nikome nije u interesu zveckanja oružjem", kazala je Brnabić novinarima ističući da je Srbija konačno, prvi put stvorila osnovu za dugoročni brzi razvoj.\nKazala je da je neprijatno iznenađena kako su o njenoj jučerašnjoj konferenciji za novinare izvestile agencije Rojters i Asošiejted pres, na kojoj je kako je rekla, "deset puta apelovala na mir i razum i da se u regionu razgovara o temama primerenim 21. veku, a ne o puškama".\nNavela je da preneta njena "polurečenica i izgledalo je da Srbija preti nečim, što je neverovatno".\n"To je duboko ukorenjena percepcija o Srbiji koja mora da se menja", rekla je premijerka.\nBrnabić je apelovala na strane medije da prenesu da su Srbi na Kosovu već 15 dana bez štampe na svom jeziku zbog odluka Prištine, što je kršenje osnovnih ljudskih prava i slobode medija.\nOna je kazala da je generalnom sekretaru NATO Jensu Stoltenbergu poslala poruku i zahvalila na direktnoj i nedvosmislenoj izjavi kojom je pozvao na mir i razum.\n"To nije važno samo za Srbiju i sa Srbe na Kosovu već i za Prištinu i Albance, odnosno za ceo region", ocenila je Brnabić i dodala da je Stoltenbergovu izjavu shvatila kao podršku "da se vratimo na put dijalog i da svi pričamo o stvarima koje imaju smisla u 21. veku".\nPodsetila je da u prvih deset meseci ove godine rast bruto domaćeg proizvoda (BDP) Srbije 4,5 odsto, nezaposlenost je smanjena na ispod 12 odsto, a javni dug je 56 odsto BDP-a i nastaviće da se smanjuje, upozoravajući da sve to može da se dovede u pitanje situacijom koja se stvara u regionu posle odluka vlasti u Prištini.\n"Čitava ova situacija me izuzetno plaši. Plaši me kada Priština kaže da je ne zanima šta kaže NATO i Briselski sporazum, ni šta piše u Sporazumu o stabilizaciji i pridruživanju EU i šta je u okviru Ustava Kosova", kazala je premijerka.\nZapitala je zbog čega Kosovo formira svoju vojsku kad ima svoju policiju, kada je tamo KFOR i NATO i izrazila nadu nadu da Srbija, kao što nije nikada do sada, ni u budućnosti neće morati da upotrebi svoju vojsku.\n"Dosta smo ratovali, hajde malo da 'ratujemo' sa inovacijama, obrazovanjem, da budemo najkonkurentiji", kazala je Brnabić i istakla da zveckanje oružjem, nije njena poruka ali je zapitala kako bi reagovao bilo koji drugi premijer u situaciji kad postoji pretnja na neko nad njegovim narodom izvrši etničko čišćenje.\nOna je ocenila da je pregovorima sa Kosovom kompromis za Srbiju sve što nije pozicija da Srbija mora da prizna nezavisnost Kosova.\n"Za sada je komprimis daleko jer za kompromis mora da postoji druga strana, odnosno sagovornik koji sada ne postoji. Menjanje granica može biti kompromis ali većina građana Srbije nije za to i ta opcija nije na stolu jer na stolu još nije nijedna opcija", kazala je premijerka i dodala da će bilo koje rešenje koje se postigne dogovorom Beograda i Prištine verovatno morati da se potvrdi na referendumu.\nOd 2019. elektronsko plaćanje poreza na imovinu\nPredsednica Vlade Srbije Ana Brnabić najavila je danas da će od naredne godine biti omogućeno elektronsko plaćenje poreza na imovinu, kao i vaučeri za sezonske radnike, odnosno njihova elektronska prijava.\n"Od 1. januara počinje da radi jedinstvena baza lokalnih poreskih administracija, tako da će građani preko interneta moći da pristupe bazi podataka, da pogledaju svoje dugovanje za porez na imovinu i da ga elektronski plate", rekla je premijerka.\n"Taj sistem vaučera će se proširiti i na sezonske radniku u građevinarstvu, turizmu", rekla je ona.\nsezonski radnici /\n6.12.2018, 15:31h Evo ovlašćenim notarima (novog posla ... - i para) Preporuči\n"Predsednica Vlade Srbije Ana Brnabić najavila je danas da će od naredne godine biti omogućeno elektronsko plaćenje poreza na imovinu, kao i vaučeri za sezonske radnike, odnosno njihova elektronska prijava..." ...- Naravno - svaki punoletni državljanin RS ima poslednji model PC i stalnu interet komunikaciju (+ dvogodišnje digitalno obrazovanje). Samo - pošto svaki državljanin RS uživa u redovima za "zakazivanje", normalno je i da "zakazuje" seansu digitalne uplate poreza u "kancelariji" OVLAŠĆENOG NOTARA (jer stručnjak je stručnjak...)


Najbolja rešenja za digitalni popis | PC Press\nNajbolja rešenja za digitalni popis\nPopis – zakonska obaveza, neophodna praksa, ali za mnoge domaće firme noćna mora koja danima zaustavlja normalan rad. Ponekad izgleda kao da donosi više problema nego koristi. Računari i prateća informatička oprema mogu, u zavisnosti od izabranog rešenja, učiniti popis gotovo bezbolnim ili ga dodatno otežati. Zato smo i mi napravili popis – popis firmi koje nude rešenja u ovoj oblasti, ali i popis tih rešenja.\nUpravljanje dobrima, osnovnim sredstvima, odnosno inventarom je od krucijalnog značaja za svaku kompaniju, naročito ako se ona bavi prizvodnjom i prodajom fizičkih dobara. Sistem upravljanja mora biti takav da omogući balans između stabilnog snabdevanja kupaca željenim proizvodima kako bi bila zadovoljena potražnja, i uloženih novčanih sredstava u robu na lageru.\nKada se radi sa kvarljivim proizvodima situacija je još delikatnija jer treba omogućiti pravilnu cirkulacija robe u skladištu i time očuvati njenu vrednost. Otuda potreba za popisom, koji će utvrditi kako listu dobara ili osnovnih sredstava za rad, tako i njihovu brojnost i tačne lokacije.\nPravilno izveden popis može značajno smanjiti vreme potrebno za osvežavanje zaliha, ograničiti troškove i omogućiti pravilno predviđanje tempa nabavki potrebnih dobara ili osnovnih sredstava za nesmetan rad preduzeća.\nVećina zaposlenih u domaćim firmama smatra popis robe u maloprodaji i veleprodaji, odnosno popis osnovnih sredstva, nužnim zlom koje se, u zavisnosti od delatnosti, mora obaviti najmanje jednom godišnje ili jednom u toku poslovnog tromesečja.\nSa ulaskom u četvrti kvartal poslovanja i približavanjem kraja kalendarske godine, koja obično znači i svođenje računa a samim tim i redovni popis, rešili smo da domaćim kompanijama predočimo nekoliko najznačajnijih rešenja što za popis osnovnih sredstava, što za ostala dobra, koja ovu neophodnu aktivnost mogu značajno ubrzati, učiniti je gotovo bezbolnom i vrlo pouzdanom.\nPapir ili baza podataka\nNove tehnologije su potisnule papir kao osnovno sredstvo komunikacije u poslovnom okruženju. Komisije za popisivanje sa gomilom papira koje treba prepisati, analizirati i na kraju sačuvati relikt su mračne prošlosti. Pojavom bar kodova, RFID čipova, pojeftinjenjem uređaja za njihovo očitavanje i obradu prikupljenih podataka stekli su se uslovi da se čin popisa podigne na viši tehnološki nivo.\nSistemska rešenja domaćih kompanija, koja se uglavnom sastoje iz hardverske i softverske komponente, tako su koncipirana da rešavaju problem svakog aspekta popisa od označavanja dobara, odnosno osnovnih sredstava, preko samog popisa, do analize i sortiranja prikupljenih podataka.\nRešenja koja ćemo predstaviti na narednim stranicama omogućavaju korisnicima da pravilno definišu osobine predmeta popisa, tačnu fizičku lokaciju, kao i radnu jedinicu gde je alociran, označavanje nalepnicama sa bar kodom i njihovo pravilno očitavanje, te prenos prikupljenih podataka sa popisa u centralnu bazu podataka radi dalje obrade.\nZa zaposlene koji rade na popisu ovo znači da će umesto gomile papira u rukama držati prenosne terminale, odnosno ručne računare kojima će očitavati prethodno pripremljene nalepnice na predmetima i njihovim lokacijama, a prikupljeni podaci će se bežičnim putem upisivati u bazu podataka ili će se, ako zbog fizičke lokacije stalna veza nije moguća, sinhronizovati sa bazom na centralnoj lokaciji, po obavljenom popisu.\nPrednosti bar kodova i ručnih terminala koje prati i odgovarajući softver prilagođen potrebama svakog korisnika prepozanle su brojne domaće kompanije, a mi smo u ovoj sekciji odabrali nekoliko najinteresantnijih što hardverskih, što softverskih rešenja.\nKompanije AlbaTech (u saradnji sa SIS‑om), Infokod, LS Data, Sampro i Sunbar predstavile su korisnicima sistemska rešenja koja se sastoje od hardvera i softvera koji sve pokreće, dok su kompanije AB Soft, Ipsylon i Omnisoft (partner kompanije Datalab) svoju pažnju fokusirale na softverska rešenja.\nNadamo se da će vam pregled pomoći u odabiru pravog rešenja za vaše preduzeće.\nPopis ne mora da bude ni težak ni dugotrajan ako imate dobar alat. AB Soft je, zahvaljujući aplikaciji koja povezuje mobilne uređaje i ERP u jedinstvenu celinu, omogućio da se ovaj posao završi bez muke. Toliko je taj alat jednostavan i pouzdan da neki korisnici AB Soft‑ovog poslovnog rešenja popis vrše svakodnevno.\nPopis robe po završetku poslovne godine ili povremeni kontrolni popis predstavljaju noćnu moru za mnoga preduzeća. Osim što zahtevaju veliku angažovanost zaposlenih, često dovode do prekida prodaje i čitavog poslovanja. Stoga poslovni softver koji prati poslovanje jednog preduzeća treba da omogući adekvatnu pripremu ovog procesa, što brži, efikasniji i jednostavniji rad, bez prekida u poslovanju.\nAlba tehnologije (AlbaTech) je već petnaest godina jedna od vodećih kompanija u Srbiji na polju implementacije bar kod tehnologije. Dugogodišnje partnerstvo sa kompanijom Intermec Technologies (SAD), čini da najnovija dostignuća u tehnologijama automatskog očitavanja podataka i identifikacije stižu i do domaćih poslovnih sistema. Gotovo isti niz godina traje i partnerstvo na nivou softverskih rešenja sa kompanijom „Softver informacioni sistemi“ (SIS), koja je specijalizovana za projektovanje, razvoj i implementacije informacionih sistema i rešenja.\nKompanija Infokod već gotovo čitavu deceniju bavi distribucijom opreme za automatsku identifikaciju i snimanje podataka (Automatic identification and data capture, AIDC) poznatih svetskih proizvođača kao što su Zebra, Hendheld, Unitech, JLT i Europlus. Ponuđena oprema pokriva širok spektar čitača i štampača bar kodova, što Infokod čini idealnim partnerom pri implementiranju rešenja za popis osnovnih sredstava i drugih dobara.\nRešenja koja korisnicima Pantheon‑a donosi beogradski Omnisoft imaju zajedničku osobinu – brzinu i jednostavnost korišćenja. U skladu sa temom ovog broja i sekcije PCBiz, predstavljamo specijalnu aplikaciju za automatizaciju unosa podataka pri popisu.\nKompanija sa tradicijom, Sampro Samardžić & Son, posluje na domaćem tržištu preko dvadeset godina nudeći korisnicima najsavremenija rešenja iz oblasti POS i Auto ID opreme. Njihov POS tim čine softverski i hardverski stručnjaci sposobni da odgovore svim zahtevima u projektovanju i proizvodnji softvera i zaokruženih rešenja za potrebe poslovnih sistema.\n(Za pregled rešenja pomenutih firmi kliknite na njen naziv)\nAutor: Novak Jovanović\nObjavljeno u časopisu PC Press #193\n← AB Soft: Rešenje za digitalni popis\nNokia predstavila nove telefone →


Direktor Jute Aleksandar Seničić izjavio je da ima informacije da će neke osiguravajuće kuće dati produžetak polisa, ali da to još uvek nije ozvaničeno.\n"Koliko sam ja shvatio one će do kraja dana to ozvaničiti, uslovno rečeno, i trebalo bi da nas obaveste zvanično ko nastavlja. Neće verovatno sve osiguravajuće kuće nastaviti koje su radile, ali neke od njih hoće", rekao je on za B92.\nPrema njegovim rečima, još uvek se zvanično ne zna pod kojim uslovima, na koliko vremena, "ostalo je da se između sebe dogovore".\nOn je naveo da turističkim agencijama odgovara produženje polise makar ta tri meseca, "a da onda u ta tri meseca dogovorimo neke drugačije načine obračuna premija", rekao je Seničić i dodao da je tu najveći problem jer malim agencijama "ne odgovara takav način obračuna premija."\nKako kaže, najbolje bi bilo, i gledaće to da dogovaraju, da se pređe na plaćanje premija prema prometu koji se ostvaruje.\nU ovom trenutku, kako je rekao, bankarske garancije pod ovim uslovima nisu nešto što bi odgovaralo turističkim agencijama, jer su jako veliki iznosi bankarske garancije.\nBEZ ARANŽMANA PREKO TURISTIČKIH AGENCIJA "Prodajemo samo pojedinačne usluge"\n"Ali će se ponuditi i to, naći će se model kako može i ta opcija u slučaju da neko želi", rekao je.\nRekao je da je važno da se u narednom periodu menja pravilnik i da sume osiguranja koje se vezuju za bankarsku garanciju budu značajno manje da bi to imalo neku svrhu i da bi se neko opredelio za tu vrstu garancije.\nIz Ministarstva turzma rekili su da će danas biti održan sastanak povodom situacije u kojoj su se našle turističke agencije.


Govor mržnje u medijima - NDNV\nPosted on Sep 28 2004 - 7:59pm by admin\nSrbija je opet upala u seriju vređanja političkih protivnika, koji kao da su zakleti neprijatelji, a ne rivali u demokratskom nadmetanju za glasove. Momir Lazić, navodno član SRS-a, za koga zamenik predsednika radikala Tomislav Nikolić tvrdi da nije u stranci, u plaćenom terminu na TV Inđija optužio je predsednika Srbije Borisa Tadića za izdaju i povezanost sa Al Kaidom i Izraelom. Posebno je bio “darežljiv” prema predsedniku opštine Inđija Goranu Ješiću koji, tvrdi on, ima “svoje eskadrone smrti” i na teret mu stavlja to “što nije sprečio da 47 odsto mladih u Inđiji koristi drogu”.\nTim povodom oglasilo se i Nezavisno udruženje novinara Vojvodine apelom medijima da prestanu sa emitovanjem izjava koje su govor mržnje.\n– Ovaj istup je opasan, ako se setimo šta je bilo u Sremu početkom devedesetih, a za šta će neko odgovarati u Hagu. Šovinistički ton predizbornih kampanja posebno je opasan u našoj multietničkoj sredini, koja je rovita i daje krila ovakvim ljudima – rekao je za Glas Dinko Gruhonjić, predsednik NUNV-a, i dodao da ne smemo dozvoliti stanje gde cilj opravdava sredstva.\nReagovala je i Republička agencija za radiodifuziju tražeći od RTV Inđija snimak pomenute emisije i potpuno objašnjenje.\n– U zavisnosti od dobijenih argumenata odlučićemo o sankciji, koja može biti interna opomena ili javno upozerenje, a sve možemo proslediti i sudu, jer je govor mržnje krivično delo kažnjivo po Zakonu o informisanju – objašnjava Slobodan Đorić, sekretar Agencije, i dodaje da slučaj “Lazić”, među 50 praćenih TV stanica, nije usmljen.\nNebojša Bugarinović, predsednik NUNS-a, u ovom postupku vidi dve strane Vučićevog nastupa.\n– Jasno je da je ovo politička kampanja, ali ako neko iznosi papire, ne možemo blanko da mu verujemo ili ne verujemo. Mediji, kao i državni organi, dužni su da ovo proveravaju, ali i da paze o etičkom kodeksu – rekao je Bugarinović.\nNa tankoj liniji “prljave kampanje” igrao je juče i kandidat SRS-a za gradonačelnika Beograda Aleksandar Vučić.


Milićević: „Veliko zadovoljstvo i čast da se vraćam u svoju kuću“ - Vijesti Srpske – Najnovije vijesti iz Republike Srpske i BIH\nNaslovna Politika Milićević: „Veliko zadovoljstvo i čast da se vraćam u svoju kuću“\nMilićević: „Veliko zadovoljstvo i čast da se vraćam u svoju kuću“\nNačelnik Šamca Đorđe Milićević i kompletan opštinski odbor liste „Narodni pokret Đorđe Milićević“ danas je pristupio Srpskoj demokratskoj stranci.\nSrpskoj demokratskoj stranci je pristupilo i svih sedam odbornika iz ovog opštinskog odbora.\n„Velika mi je čast i zadovoljstvo da se vraćam u svoju kuću nakon 11 godina, koje sam i pored toga što u ovom periodu nisam bio član SDS zajedno sa ovom strankom proveo u opozicionom djelovanju i u zajedničkoj saradnji“, kazao je Milićević.\nOn je istakao da u kontinuitetu nastavlja borbu za bolje sutra, kako na opštinskom, tako i na republičkom nivou.\n„Vjerujem da je SDS glavna opoziciona stranaka, a u budućnost i glavna politička snaga u Republici Srpskoj iza koje će se okupljati sve političke partije i lokalni pokreti sa nadom da ponudimo bolju alternativu u smislu dijela, a ne samo retorike“, kazao je Milićević, dodajući da fuzija dva opštinska odbora u Šamcu može dati dodatnu snagu i energiju u ovoj borbi.\nPoželivši Milićeviću dobrodošlicu predsjednik SDS Mirko Šarović je izjavio da je povratak Miličevića i dolazak u SDS opštinskog odbora na čijem je čelu veoma važan događaj za stranku.\n„Radi se o uspješnom čovjeku kojem je ovo drugi mandat na funkciji načelnika Šamca, a sa njim dolazi 15 mjesnih odbora, 43 člana Opštinskog odbora i 110 članova stranke, kao i sedam direktora i sedam odbornika u Šamcu“, kazao je Šarović, dodajući da je to sada najveća politička snaga koje djeluju u opštini Šamac.\nŠarović je rekao da je Milićević od danas i član Predsjedništva SDS i predsjednik Opštinskog odbora stranke.\n„Nastojimo da Predsjedništvo SDS podmlađujemo i uvodimo u aktivnosti mlađe kadrove. Smatramo da će Milićević svojim dolaskom donijeti nove ideje i energiju i doprinijeti daljem rastu SDS“, naveo je Šarović.\nOn je istakao da je sa dolaskom u SDS Miličevića i svih ljudi koji su iza njega SDS postala stranka sa najvećim brojem načelnika i odbornika u izbornim jedinicama 5 i 6.


Video: Dramatična potera koja nema srećan kraj - AUTOMOBILI\n28/05/2020 2:01:06 PM\nNASLOVNA / VESTI / Video: Dramatična potera koja nema srećan kraj\nKod nas nešto ne možemo da se pohvalimo kako policija svakodnevno juri automobile, još ređe može da se naleti na neki snimak koji je sve to lepo zabeležio. Bilo kako bilo, situacija napolju nije takva, i svakodnevno svane neki od Youtube snimaka, na kome se može videti ozbiljna potera policije za osumnjičenim licem.\nJedna takva potera desila se u Kaliforniji, kada je vozač Ramon Bernal u begstvu od policije izgubio kontrolu nad vozilo, koje se potom nekoliko puta krajnje dramatično izprevrtalo. Pogledajte šta se desilo potom.\nTagoviNissan Policija potera\nPrethodno Audi S8 u novom filmu “The Transporter Refueled”\nSledeće Osvanula lista sa cenama službenih vozila države


Alimpijević: ''Armani je mnogo bolji nego što tabela pokazuje'' - Soskanal\n» Alimpijević: ''Armani je mnogo bolji nego što tabela pokazuje''\nObjavio Bojan Đokić 28/12/2017 - 19:05\nAlimpijević: ''Armani je mnogo bolji nego što tabela pokazuje''\n"Dobro je što smo pred ovu utakmicu imali nekoliko dana za oporavak. Uhvatili smo malo vazduha i spremni idemo za Milano. Bez obzira što tabela kaže da Armani ima dosta poraza, gledajući ih u nekoliko navrata ove sezone imao sam priliku da vidim da je veliki broj poraza bio u samoj završnici utakmica. Imaju odličan sastav, odličnog trenera i naša obaveza je da maksimalno ozbiljno uđemo u meč i pokušamo da ostvarimo pobedu.\nImaju izuzetno dobru bekovsku liniju, pogotovo napadački jer su u pitanju sjajni strelci. Rekao bih da su oni najveća opasnost, ali nema prostora za potcenjivanje bilo kog pojedinca iz ekipe Armanija” rekao je Milko Bjelica.\nSa druge strane i trener crveno-belih Dušan Alimpijević kaže da je ekipa Armanija mnogo bolja nego što to govori njihov položaj na tabeli:\n"Posle serije dobrih treninga i perioda oporavka očekuje nas gostovanje u Milanu. Konkretno protiv Mega Bemaksa odigrali smo utakmicu u kojoj smo izašli iz punog treninga, čak i pod određenim upalama – smišljeno, kako smo i želeli.\nZa Armani je karakteristično da je to ekipa koja ide trenutno ispod svojih očekivanja koje su imali na početku sezone. To sudim na osnovu toga kako je formiran tim, stručni štab i koliko je novca uloženo u sastav. Verujem da će do kraja sezone učiniti sve da uđu u borbu za prvih osam mesta jer za to realno imaju kapacitet u sjajnom igračkom kadru. Njihov sastav čine vrsni individualci poput Endrua Gaudloka, Vladimira Micova, Džordana Tiodora... što dovoljno govori o njihovim ambicijama i kvalitetu.\nNjihov tim je u potpunosti poprimio italijanski stil igre uprkos tome što je sačinjen od internacionalaca. Karakteristiše ih igra u tranziciji, puno dobrih rešenja u prvih deset sekundi napada i moramo da učinimo sve da iskontrolišemo njihovu igru u tranziciji” rekao je Alimpijević.\nUtakmica Armani Exchange – Crvena zvezda mts igra se u petak u "Mediolanum Forumu” od 20.45 časova.